text: 1Ang kamot ni Jehova gitapion kanako, ug ako gidala niya diha sa Espiritu ni Jehova, ug gipahamutang ako sa taliwala sa walog; ug kadto napuno sa mga bukog. 2Ug sila gipalibutan niya kanako: ug, ania karon, dihay daghanan uyamut sulod sa mahawan nga walog; ug, ania karon, sila nga uga sa hilabihan, 3Ug siya miingon kanako: Anak sa tawo, mabuhi pa ba kining mga bukoga? Ug ako mitubag: Oh Ginoong Jehova, ikaw nahibalo. 4Siya miingon na usab kanako: Panagna mahitungod niining mga bukog, ug umingon ka kanila: Oh kamo nga mga uga nga bukog, pamati sa pulong ni Jehova. 5Mao kini ang giingon sa Ginoong Jehova niining mga bukog: Ania karon, akong pasudlon ang gininhawa kaninyo, ug kamo mangabuhi. 6Ug ipahamutang ko ang mga kusog diha kaninyo, ug kamo patuboan ko sa mga unod, ug tabonan ko kamo sa panit ug sudlan ko kamo sa gininhawa, ug kamo mangabuhi; ug kamo managpakaila nga ako mao si Jehova. 7Busa ako nanagna ingon sa gisugo kanako: ug sa pagpanagna nako, dihay usa ka dinahunog, ug, ania karon, usa ka linog; ug ang mga bukog nanagtigum, bukog ngadto sa iyang bukog. 8Ug nasud-ong ko, ug, ania karon, may mga kusog diha kanila, ug ang mga unod mingtubo, ug ang panit mingtabon kanila sa ibabaw; apan walay gininhawa diha kanila. 9Unya siya miingon kanako: Panagna ngadto sa hangin, panagna, anak sa tawo, ug umingon ka sa hangin: Mao kini ang giingon sa Ginoong Jehova: Umari ka gikan sa upat ka hulongawan sa hangin, Oh gininhawa, umari ka, ug guminhawa niining mga pinatay, aron sila mangabuhi. 10Busa ako nanagna ingon sa iyang gisugo kanako, ug ang gininhawa misulod kanila, ug sila mangabuhi, ug nanindog sa ilang mga tiil, usa ka daku uyamut nga panon sa kasundalohan. 11Unya siya miingon kanako: Anak sa tawo, kining mga bukog mao ang tibook nga balay sa Israel: ania karon, sila nanag-ingon: Ang among mga bukog nangauga, ug ang among paglaum nawagtang: kami gipamutol nga binulag sa among mga bahin . 12Busa panagna, ug umingon ka kanila: Mao kini ang giingon sa Ginoong Jehova: Ania karon, Oh akong katawohan; ablihan ko ang inyong mga lubnganan, ug pasak-on ko kamo gikan sa inyong mga lubnganan; ug dad-on ko kamo ngadto sa yuta sa Israel. 13Ug kamo makaila nga ako mao si Jehova, sa diha nga ablihan ko na ang inyong mga lubnganan, Oh akong katawohan, ug pasak-on ko kamo gikan sa inyong mga lubnganan. 14Ug pasudlon ko kaninyo ang akong Espiritu, ug kamo mangabuhi, ug ipahaluna ko kamo sa inyong kaugalingong yuta: ug kamo makaila nga ako, si Jehova, namulong niini ug naghimo niini, nag-ingon si Jehova. 15Ang pulong ni Jehova midangat pag-usab kanako, nga nagaingon: 16Ug ikaw, anak sa tawo, kumuha ka alang kanimo usa ka sungkod, ug isulat sa ibabaw niini: alang sa Juda, ug alang sa mga anak sa Israel nga iyang mga kauban: unya kumuha sa laing sungkod, ug isulat sa ibabaw niini: Alang kang Jose, ang sungkod sa Ephraim, ug alang sa tibook balay sa Israel nga iyang mga kauban: 17Ug sila hiusahon mo alang kanimo ang usa sa usa nga mahimong usa ka sungkod, ug sila mahimo nga usa ka sungkod diha sa imong kamot. 18Ug diha nga ang mga anak sa imong katawohan mosulti kanimo, nga magaingon: Dili ba ipakita mo kanamo kong unsay buot mo ipasabut niini? 19Umingon ka kanila: Mao kini ang giingon sa Ginoong Jehova: ania karon, kuhaon ko ang sungkod ni Jose, nga anaa sa kamot ni Ephraim, ug ang mga banay sa Israel nga iyang mga kauban; ug ibutang ko sila uban niini, bisan pa uban sa sungkod sa Juda, ug himoon ko sila nga usa ka sungkod, ug sila mahimong usa sa akong kamot. 20Ug ang mga sungkod nga imong gisulatan mahulog sa imong kamot sa atubangan sa ilang mga mata. 21Ug umingon ka kanila: Mao kini ang giingon sa Ginoong Jehova: Ania karon, panguhaon ko ang mga anak sa Israel gikan sa taliwala sa mga nasud, diin sila ming-adto, ug tigumon ko sila gikan sa tanang kiliran, ug panad-on ko sila ngadto sa ilang kaugalingong yuta: 22Ug buhaton ko sila nga usa ka nasud diha sa yuta, ibabaw sa kabukiran sa Israel; ug ang usa ka hari mahimong hari kanilang tanan; ug sila dili na duha ka mga nasud, ni bahinon pa gayud sila sa duruha ka gingharian; 23Ni maghugaw pa sila pag-usab sa ilang mga kaugalingon tungod sa ilang mga dios-dios, ni tungod sa ilang makapaluod nga mga butang, ni tungod sa bisan unsa nga kalapasan nila; apan luwason ko sila gikan sa ilang mga dapit nga puloy-anan, diin didto sila managpakasala, ug hinloan ko sila: sa ingon niana sila mahimo nga katawohan ko, ug ako mahimo nga ilang Dios. 24Ug si David nga akong alagad maoy magahari sa ibabaw nila, ug silang tanan may usa lamang ka magbalantay: sila usab magalakaw sa akong mga tulomanon, ug magabantay sa akong kabalaoran ug magabuhat kanila. 25Ug sila magapuyo sa yuta nga gihatag ko kang Jacob nga akong alagad, diin didto magpuyo ang inyong mga amahan; ug sila magapuyo didto, sila, ug ang ilang mga anak, ug ang mga anak sa ilang mga anak, sa walay katapusan: ug ang akong alagad nga si David mahimo nga ilang principe sa walay katapusan. 26Labut pa ako makigtukod usa ka tugon sa pakigdait uban kanila; kini mahimo nga usa ka tugon nga walay katapusan uban kanila; ug sila ipahamutang ko, ug padaghanon ko sila, ug ipahaluna ko ang akong balaan nga puloy-anan sa taliwala nila sa walay katapusan gayud. 27Ang akong tabernaculo magauban usab kanila; ug ako mahimo nga ilang Dios, ug sila mahimo nga akong katawohan. 28Ug ang mga nasud makaila nga ako mao si Jehova nga nagabalaan sa Israel, sa diha nga ang akong balaan nga puloy-anan mahimutang na sa taliwala nila sa walay katapusan gayud.


c: text/html

text: 1Karon nahitabo sa ikaduhang adlaw nga igpapahulay, nga siya minglatas sa mga katrigohan; ug ang iyang mga tinon-an nagpangutlo sa mga uhay, ug nagpangaon sa mga kinusokuso sa ilang mga kamot. 2Apan ang uban sa mga Fariseo nag-ingon: Nganong nagbuhat kamo sa supak sa Kasugoan nga pagabuhaton sa adlaw nga igpapahulay? 3Ug si Jesus sa nagatubag kanila miingon: Wala ba ninyo mabasa bisan pa ang gibuhat ni David, sa gigutom siya, ug ang mga kauban niya; 4Naunsa nga misulod siya sa balay sa Dios, ug mikuha ug mikaon sa tinapay nga gibutang sa atubangan sa Dios, ug iyang gihatagan usab ang mga kauban niya; nga supak man sa Kasugoan ang pagkaon niadto kondili sa mga sacerdote lamang? 5Ug siya nag-ingon kanila: Ang anak sa tawo Ginoo sa adlaw nga igpapahulay. 6Ug nahitabo sa lain nga adlaw nga igpapahulay, nga misulod siya sa sinagoga ug nagtudlo; ug may usa ka tawo didto, ug ang iyang kamot nga too kuyos. 7Ug ang mga escriba ug ang mga Fariseo nagbantay kaniya, kong paga-ayohon ba niya sa adlaw nga igpapahulay; aron sila makakaplag ug hinungdan sa pagsumbong batok kaniya. 8Apan nahibalo siya sa ilang mga hunahuna; ug siya miingon sa tawo nga may kamot nga kuyos: Bumangon ka, ug tumindog sa taliwala. Ug siya mibangon ug mitindog. 9Ug si Jesus miingon kanila: Ako mangutana kaninyo, uyon ba sa Kasugoan ang pagbuhat sa maayo sa adlaw nga igpapahulay, kun ang pagbuhat sa dautan? ang pagluwas sa kinabuhi, kun ang paglaglag ba niini? 10Ug siya mitan-aw kanilang tanan, ug miingon sa tawo: Tuy-ora ang imong kamot. Ug siya nagbuhat sa ingon, ug ang iyang kamot hing-ulian nga maayo sama sa usa. 11Apan sila nangapuno sa kaligutgut, ug nanagsinultihay ang usa ug usa kong unsay pagabuhaton nila kang Jesus. 12Ug nahitabo niadtong mga adlawa nga siya miadto sa bukid sa pag-ampo; ug didto nag-ampo siya sa Dios sa tibook gabii. 13Ug sa pagkaadlaw na, gitawag niya ang iyang mga tinon-an, ug nagpili gikan kanila napulo ug duha nga ginganlan usab niya ug mga apostoles: 14Si Simon nga ginganlan usab si Pedro, ug si Andres nga iyang igsoon, ug si Jacobo ug si Juan, ug si Felipe ug si Bartolome, 15Ug si Mateo ug si Tomas, ug si Jacobo nga anak ni Alfeo, ug si Simon nga ginganlan ang Makugihon, 16Ug si Judas nga igsoon ni Jacobo, ug si Judas Iscariote, nga nahimong mabudhion. 17Ug milugsong siya uban kanila, ug mitindog sa usa ka dapit nga patag ug ang usa ka dakung panon sa iyang mga tinon-an, ug usa ka dakung panon sa katawohan gikan sa tibook Judea ug Jerusalem, ug sa baybayon sa Tiro ug sa Sidon, ming-abut sa pagpatalinghug kaniya, ug pagpaayo sa ilang mga sakit; 18Ug ang mga gisakit sa mga espiritung mahugaw, nangaayo. 19Ug ang tibook panon sa katawohan naninguha sa paghikap kaniya; kay may gahum nga minggula kaniya, ug nagaayo sa tanan. 20Ug siya, sa giyahat ang iyang mga mata sa iyang mga tinon-an, miingon: Bulahan kamo nga mga kabus; kay inyo ang gingharian sa Dios. 21Bulahan kamo nga mga gigutom karon; kay pagabusgon kamo. Bulahan kamo nga nagapanghilak karon; kay magakatawa kamo. 22Bulahan kamo kong pagadumtan kamo sa mga tawo, ug kong pagaayran kamo nila sa ilang katilingban, ug pagapanamastamasan kamo, ug pagapanghimarauton ang inyong ngalan, tungod sa Anak sa tawo. 23Managmaya kamo niadtong adlawa ug managlukso kamo sa kalipay: kay ania karon, ang balus kaninyo daku didto sa langit; kay ingon niini ang gibuhat sa ilang mga ginikanan batok sa mga manalagna. 24Apan alaut kamong mga dato! Kay ang inyong kalipay nadawat na ninyo. 25Alaut kamo, kamo nga mga busog karon! kay pagagutmon kamo. Alaut kamo, kamo nga nangatawa karon! kay managkasubo, ug managhilak kamo. 26Alaut kamo, kong ang tanang mga tawo managsulti sa maayo tungod kaninyo! Kay ingon niini ang gibuhat sa ilang mga ginikanan alang sa mga bakakong manalagna. 27Apan ako nagaingon kaninyo nga mga nanagpatalinghug: Higugmaon ninyo ang inyong mga kaaway; buhata ninyo ang maayo sa mga nanagdumot kaninyo. 28Panalanginan ninyo ang mga nanagpanunglo kaninyo; ug manag-ampo kamo alang sa mga nanagpasipala kaninyo. 29Sa nagsagpa sa imong aping, itaon usab kaniya ang pikas; ug sa nagkuha sa imong kupo, dili mo usab pagdid-an sa imong saput. 30Ang tanan nga nagapangayo kanimo, hatagi; ug ang nagakuha sa imong mga butang, ayaw pagbawii sila, 31Ug sumala sa buot ninyo nga buhaton kaninyo sa mga tawo, buhata usab ninyo kanila. 32Apan kong kamo nagahigugma sa mga nahigugma kaninyo, unsang mga pasalamat ang mainyo? Kay bisan pa ang mga makasasala nagahigugma niadtong nagahigugma kanila. 33Ug kong magbuhat kamo ug maayo sa mga nagabuhat kaninyo ug maayo, unsang mga pasalamat ang mainyo? Kay bisan pa ang mga makasasala nagabuhat sa mao usab. 34Ug kong kamo magapahulam niadtong aduna kamoy ginapaabut nga madawat, unsang pasalamata ang mainyo? Kay bisan pa ang mga makasasala nagapahulam sa mga makasasala, sa pagdawat sa mao man usab. 35Apan higugmaa ang inyong mga kaaway, ug buhata ang maayo kanila, ug magpahulam kamo sa walay pagapaabuton; ug ang inyong balus madaku, ug mahimo kamong mga anak sa Hataas Uyamut; kay siya mapuanguron sa mga dili mapasalamaton ug sa mga dautan. 36Busa magmaloloy-on kamo, ingon nga ang inyong Amahan maloloy-on. 37Dili kamo maghukom, ug kamo dili pagahukman: ug dili kamo maghukom sa silot, ug kamo dili pagahukman sa silot: magbuhi kamo ug kamo pagabuhian. 38Maghatag kamo, ug kamo pagahatagan: taksanan nga maayo, nadasok ug natantan, ug naugdo hangtud nga moawas, igahatag nila sa inyong sabakan. Kay sa maong taksanan nga inyong gitaksan, pagatakson usab kamo. 39Ug siya misulti usab kanila ug usa ka sambingay: Arang ba makagmando ang usa ka buta sa usa ka buta? Dili ba mahulog silang duha sa buho? 40Ang tinon-an dili labaw sa iyang magtutudlo: apan ang tagsatagsa, kong mahingpit na, mahisama sa iyang magtutudlo. 41Ug nganong ginatan-aw mo ang puling nga anaa sa mata sa imong igsoon, ug wala mo pagtagda ang pinutol nga kahoy nga anaa sa imong kaugalingong mata? 42Kun unsaon mo pag-ingon sa imong igsoon: Igsoon, pasagdi nga pagakuhaon ko ang puling sa imong mata, sa wala mo tan-awa usab ang pinutol nga kahoy nga anaa sa imong mata? Salingkapaw! Kuhaa una ang pinutol nga kahoy nga anaa sa imong mata, ug unya makakita ka pag-ayo sa pagkuha sa puling sa mata sa imong igsoon. 43Kay walay maayong kahoy nga magadala ug dautang bunga; wala usab ing dautang kahoy nga magadala ug maayong bunga. 44Kay ang tagsatagsa ka kahoy sa iyang bunga maila, kay sa mga tunokon ang mga tawo dili makakuha ug mga higos, bisan sa mga sapinit dili usab sila makapupo ug parras. 45Ang maayong tawo gikan sa maayong bahandi sa iyang kasingkasing magapagula sa maayo; ug ang dautang tawo gikan sa dautang bahandi sa iyang kasingkasing magapagula sa dautan, kay ang baba magasulti gikan sa kadagaya sa kasingkasing. 46Ug nganong nagatawag kamo kanako: Ginoo, Ginoo, ug dili kamo magabuhat sa akong ginaingon? 47Ang tagsatagsa nga moanhi kanako, nga magapatalinghug sa akong mga pulong ug magabuhat kanila, ipakita ko kaninyo kang kinsa siya igapakasama: 48Siya sama sa usa ka tawo nga nagtukod ug usa ka balay, nga mikalot ug halalum, ug nagpahamutang ug patukoranan ibabaw sa batong bantilis; ug sa pagbaha sa sapa, ang sulog mihampak niadtong balaya; ug wala makatarug kaniya, kay gipasukad sa batong bantilis. 49Apan ang nagapatalinghug ug wala magabuhat, sama siya sa usa ka tawo nga nagtukod ug usa ka balay sa ibabaw sa yuta nga walay patukoranan; batok niini ang sulog mihampak, ug gilayon kini napukan; ug ang pagkalaglag niadtong balaya daku kaayo.

robotstxt: allowed

filter: keep


text:
Bisaya Terms In Need of English Translation
List of Bisaya terms that begins with letter S that needs English meaning and translation. Page 23 of 389 pages. You can help those people that are searching for information about these Bisaya word, phrases or terms by sharing your English knowledge in this website.
Cebuano terms that starts with letter S
These are the list of bisaya searched terms that may not yield results like translation and meaning.
If you know something about any of the terms and want to share it to the world, just click the contribute icon beside the term. We appreciate every contribution you made to help others find the information they were seeking. The idea is about sharing.
Please do note that some of these terms might be inappropriate and erroneous so we also love giving us a hand getting rid of these erroneous entries by hitting the remove icon beside the term.
We wanna thank you again and again for doing this again and again. Mabuhay ka!
- sa taas nga bahagi sa tiyan
- sa taas nga panahon
- sa tabi
- sa tabi lang
- sa tabi lang po
- sa tabi tabi lang ng mundo
- sa tabing ilog
- sa tabing madali
- sa tabitabi
- sa tabon pa uma nga
- sa tag dae
- sa taga amoa
- sa tagalog ang pinabubulaanan
- sa tagalog balisong
- sa tagalog ng sternum
- sa tagalog.labihan
- sa tagay
- sa tagbibi ra gud
- sa tagok na lim?
- sa tagribi ra gud
- sa tahh
- sa takna nga ako nka inom
- sa taknang tanan
- sa takusa jhoana
- sa tamang panahon
- sa tan aw nako...gahi gahi pa man
- sa tan aw nako..gahi gahi pa man
- sa tan.aw nako,, happy naka.. so d nako magsamoksamok nimo,,
- sa tanaan
- sa tanan ad to matulog na
- sa tanan ad to nko matolog na
- sa tanan ad to nko matulog na
- sa tanan adto nko matolog na
- sa tanan daghan salamat
- sa tanan dili nako ganahan kanang ikaw
- sa tanan grb
- sa tanan kaliwat tga calunasan sur, guiawhag kamung tanan p
- sa tanan kong friends sa fb. tigmo ni cya, tag ana
- sa tanan kong friends sa fb. tigmo ni cya, tag ana .
- sa tanan lugar
- sa tanan maayo nabuhat nako sa imu ha usa ra akong maingun.
- sa tanan mga surigaonon nga mihatag nan ila suporta ug gugma
- sa tanan mi greet naku sa akung adlawng natawhan salamat nin
- sa tanan na dili nako ganahan ang traydor na amiga, lisud pu
- sa tanan na nahitabo nato
- sa tanan na nahitabo nato.
- sa tanan nag
- sa tanan naglike
- sa tanan nahitabo
- sa tanan naka ila jud nako describe me in one word .good or
- sa tanan nako na buhat na mga sala naa ra gi hapon ka sa ako
- sa tanan nakong kabatch gkan class 2005-08,kmusta?
- sa tanan nakong mga classmate sa msu at mga kaibigan,
- sa tanan nakong mga kahigalaan or paryente nga wala gyod mak
- sa tanan nakong mga kaila nga naay malumo ug kasingkasing na
- sa tanan nangajo
- sa tanan nanlibak nako salamat kaayo. ang ginoo ra mag ego m
- sa tanan nga
- sa tanan nga butang sa kalibutan, lang ang akon napalibugan.
- sa tanan nga ganahan mo order sa t-shirt para sa parade comm
- sa tanan nga giila nga diyos si jesus ra ang namatay ug naba
- sa tanan nga may agutang da ara na ang bulong sa gabalagtik
- sa tanan nga mga pictures nga naa nako kani ang pinaka ma mi
- sa tanan nga na suya sa ako
- sa tanan nga nag greet sa akoa daghan salamat
- sa tanan nga nag order. pasensya sa delay. naguba ang accoun
- sa tanan nga nag unfriend nako sa fb, ayaw na mu pagdahom ng
- sa tanan nga naga pamangkot kung sin o tong si madam nga mab
- sa tanan nga naghunahuna ng kung uunsa sa amu duha magasawa,
- sa tanan nilang palitunon
- sa tanan ninyu nga mga post sa fb kamu ra say naigu
- sa tanan nko g ingun sa imo tinuud na
- sa tanan nkong kaila dha sa cebu. nagkinahanglan tawn ko ug
- sa tanan pag-ampo kita
- sa tanan pwede maigo akong knee pa pak , lingkong nasad
- sa tanan tao na apil sa trahedya
- sa tanan tao nga anaa diri
- sa tanan, di naho ma hatag para nimo
- sa tanan, snay nako nga nag inusara lng..
- sa tananarive
- sa tanang
- sa tanang adlaw namong pinractice
- sa tanang adlaw nga nakapuyo ko ug america, karon gayod ang
- sa tanang babae
- sa tanang bisaya diri.. kung gusto mog extra $$$ try mog sig
- sa tanang dapit
- sa tanang dunay kasingkasing
- sa tanang gingkanan sa 3rd year eintien, kame magpahibalo
- sa tanang gipangupload. wa koy sa ani,gsugo rako pa upload s
- sa tanang hing suporta
- sa tanang kaliwatan isa ray dili ma pookan
- sa tanang magtotudlo sa eskwela sa sabatica mao ni ang maayo
- sa tanang mga
- sa tanang mga friends and closest friends nga ni greet
- sa tanang mga kababyan ko diha s leyte.labina to ako mga igs
- sa tanang mga laki nga bagag nawong walay uumaw
- sa tanang mga mabuot nga konsumedor sa tubig
- sa tanang mga nanay
- sa tanang nag greet
- sa tanang nag greet sa akong birthday akong kinasing kasing
Let us help each other. Please be polite in asking for help and sharing thoughts. Sort the comments to "Reverse Chronological" to see the latest posts.


text: 1Labut pa niini mitubag si Eliu, ug miingon: 2Nagahunahuna ka ba nga kini mao ang imong katungod, Kun moingon ka ba: Ang akong pagkamatarung labaw pa kay sa Dios, 3Nga ikaw nag-ingon man niana ; Unsa man ang kapuslanan niana alang kanimo? Ug : Unsa man ang akong makapin, labaw pa kong ako nakasala? 4Tubagon ko ikaw, Ug ang imong mga kauban nga kakuyog nimo. 5Humangad ka sa kalangitan, ug tuman-aw ka; Ug tan-awa ang mga langit nga labing hataas kay kanimo. 6Kong ikaw nakasala, unsa ang imong mahimo batok kaniya? Ug kong modaghan ang imong mga kalapasan, unsa ang imong mahimo kaniya? 7Kong ikaw matarung ugaling, unsa ang ikahatag nimo kaniya? Kun unsa ang madawat niya gikan sa imong kamot? 8Ang imong pagkamakasasala makadaut ra sa tawo nga sama kanimo; Ug ang imong pagkamatarung makaayo kaha sa anak sa tawo. 9Tungod sa gidaghanon sa pagpanlupig sila nanagtu-aw; Sila nanagsinggit sa pagpakitabang tungod sa bukton sa makusganon. 10Apan walay nagaingon: Hain ba ang Dios nga akong Magbubuhat, Nga nagahatag ug mga alawiton sa magabii, 11Nga nagatudlo kanato labaw kay sa kamananapan sa yuta, Ug naghimo kanato sa labing manggialamon kay sa kalanggaman sa langit? 12Didto sila nanagsinggit, apan walay nagtubag, Tungod sa pagkamapahitas-on sa mga tawong dautan. 13Sa pagkamatuod ang Dios dili mamati sa mga pagsinggit nga kawang lamang. 14Ni tagdon kana sa Makagagahum. Labi na kong mag-ingon ikaw nga dili ka motan-aw kaniya, Ang imong husay anaa sa iyang atubangan, ug maghulat ka kaniya! 15Apan karon, tungod kay wala man siya magdu-aw sa iyang kapungot, Ni magtagad siya pag-ayo sao mga palabilabi. 16Busa si Job mibuka sa iyang baba sa mga kakawangan; Ug siya nagasapnay sa mga pulong sa walay kahibalo.


text:
Tag Archives: halin
Proposed Joint Transport Summit, indi pagdayunon
Indi pagdayonon sang syudad ang ginaproponer nga Joint Transport Summit sang pobinsya sang Iloilo. Suno kay kagawad plaridel nava, chairman sang committee on transportation sa City Council, naka-istoryahanay na angut diri si mayor jed patric mabilog kag governor art defensor. Ginpahayag ni nava nga wala sang available nga data angut sa trapiko halin sa Neda kun sa diin 9 ka bulan pa ang hulaton antes magguwa ang r
Agi, ginpapriso bangud wala inugbayad sa taxi
Priso sa Barotac Nuevo PNP ang isa ka agi nga imbolbado sa kaso sang salisi matapos patiyogon ang taxi driver nga ginsakyan sini sang nagligad nga gab-i. Suno kay Sr. Inspector Arnel Solis sang Barotac PNP, ginhapit na lamang sang tareklamo nga si Edgardo Melgar, driver sang an-an taxi sa police station ang pasahero sini nga agi nga ginkilala kay Rommel Bacabac, residente sang mabini st., dumangas matapos una na
Nava, nagpanindugan nga sa gintalana nga oras sa pagdiskarga sang produkto halin sa kabanwahanan
Mabaskug ang panindugan ni Kagawad Plaridel Nava, Chairman sang Committee on Transportation nga las 10 sa gab-i tubtob la 5 sa aga lamang pwede makasulod sa syudad kag makadiskarga sang mga produkto halin sa mga kabanwahan. Suno kay Kagawad Nava, dapat ang mga negosyante kag ang mga pumuluyo amo ang mag-adjust sa kasugu-an kag indi kasugu-an amo ang mag-adjust. Dugang pa ni Nava nga kapareho man sini ang ordinansa
Provincial Government, nakabaton sang 17.1 million pesos incentive
Nakabaton sang 17.1 million pesos incentive ang Provincial Government sang Iloilo halin sa dilg bilang padya sa pag-angkon sini sang Seal of Good House Keeping Award sa ikaduha ka sunod-sunod nga tuig. Suno kay Dr.Raul Banias, Provincial Administrator nabaton na ni Governor Art Defensor ang notisya halin sa dilg kag may hand written nga pagpanginbolahan sa kilid sini halin kay secretary mar roxas. Pagagamiton sa
Balaligyaan sang motor sa Arevalo, gin-ransak
Ginransak ang baligya-an sang motorsiklo sa Brgy. Sta Felomina, Arevalo kun sa diin isa na naman ka taxi ang gin-gamit sang kawatan nga get-away vehicle. Suno kay PO2 Rex Diaz sang Arevalo PNP, gin-guba sang mga kawatan ang kandado sang MKG Guanzon Incorporated, dealer sang Honda motors gamit ang Bolt Cutter kun sa diin ila gintaban ang duha ka CPU kag isa ka monitor. Ginapahayag sang pila ka nakakita nga may lalak
Reshuffling sang kapulisan sa ICPO, ginpatigayon
Ginpatigayon na kahapon ang reshuffling sang mga hepe sang kapulisan sa idalum sang Iloilo City Police Office. Pinaagi sa simple nga turn-over ceremony, nagsugod na sa pagpungko bilang hepe sang Arevalo PNP si Inspector Lino Duarte nga nagtal-os kay Sr. Inspector Leah Rose Penia nga igabutang naman sa Mandurriao PNP. Halin sa Mandurriao PNP, bag-o nga hepe na karon sang La Paz PNP si Chief Inspector Efren Lozada ku


text: 1Hangtud anus-a ba, Oh Jehova? hikalimtan mo ako sa walay katapusan? Hantud anus-a ba pagatagoon mo ang imong nawong gikan kanako? 2Hangtud anus-a ba magapakitambag ako sa akong kalag, Nga adunay kaguol sa akong kasingkasing sa tibook nga adlaw? Hangtud anus-a ba pagabayawon ang akong kaaway sa ibabaw nako? 3Palandunga, ug tubaga ako, Oh Jehova nga Dios ko: Hayagan mo ang akong mga mata, kay tingali unya mahikatulog ako sa paghikatulog nga sa kamatayon; 4Aron dili magaingon ang akong kaaway. Gidaug ko siya; Tingali unya ang akong mga kabatok managkalipay sa diha nga matarug ako. 5Apan sa imong mahigugmaong-kalolot misalig ako; Ang akong kasingkasing magakalipay sa imong kaluwasan. 6Magaawit ako kang Jehova, Tungod kay nagatagad siya kanako sa madagayaon gayud.


text: 1Ug mitawag si Moises ngadto sa tibook Israel, ug miingon kanila: Patalinghug ka, O Israel, sa kabalaoran ug sa mga tulomanon nga akong igasaysay sa inyong mga igdulungog niining adlawa aron magtoon kamo kanila, ug magabantay aron sa pagbuhat kanila. 2Si Jehova nga atong Dios nagbuhat ug tugon kanato didto sa Horeb. 3Dili sa atong mga amahan gibuhat ni Jehova kini nga tugon, kondili kanato, bisan kanato, nga tanan nga ania dinhi nga mga buhi niining adlawa. 4Sa inatubangay misulti si Jehova kaninyo didto sa bukid gikan sa taliwala sa kalayo. 5(Mitindog ako sa taliwala ni Jehova ug kaninyo niadtong panahona, aron sa pagpakita kaninyo sa pulong ni Jehova: kay nangahadlok kamo tungod sa kalayo, ug wala kamo motungas sa bukid), nga nagaingon: 6Ako si Jehova nga imong Dios nga nagkuha kanimo gikan sa yuta sa Egipto sa balay sa pagkaulipon. 7Dili ka magbaton ug laing mga dios sa atubangan ko. 8Dili ka magbuhat alang kanimo ug linilok nga larawan, ni sa bisan unsa nga dagway sa bisan unsa nga butang nga atua sa ibabaw sa langit, kun sa ilalum sa yuta, kun sa tubig sa ilalum sa yuta: 9Dili mo iyukbo ang imong kaugalingon kanila, ni mag-alagad kanila, kay ako si Jehova nga imong Dios, mao ang Dios nga abughoan, nga nagadu-aw sa pagkadautan sa mga amahan sa ibabaw sa mga anak, ug sa ibabaw sa ikatolo ug sa ikaupat nga kaliwatan sa mga nagadumot kanako. 10Ug nagapakita ako sa mahigugmaong-kalolot sa mga linibo sa mga nahigugma kanako, ug nagabantay sa akong mga sugo. 11Dili mo paggamiton sa pasipala ang ngalan ni Jehova nga imong Dios: kay dili pagaisipon ni Jehova nga walay sala ang magagamit sa iyang ngalan sa pasipala. 12Bantayan mo ang adlaw nga igpapahulay aron sa pagbalaan niini, ingon sa gisugo kanimo ni Jehova nga imong Dios. 13Magabuhat ka sa unom ka adlaw, ug buhaton mo ang tanan mo nga bulohaton. 14Apan ang ikapito ka adlaw, adlaw nga igpapahulay alang kang Jehova nga imong Dios: niini dili ka magbuhat sa bisan unsa nga bulohaton, ikaw, bisan ang imong mga anak nga lalake, bisan ang imong anak nga babaye, bisan ang imong sulogoon nga lalake, bisan ang imong sulogoon nga babaye, bisan ang imong vaca, bisan ang imong asno, bisan unsa sa imong kahayupan, bisan ang imong lumalangyaw nga anaa sa sulod sa imong ganghaan aron magapahulay ang imong sulogoon nga lalake, ug ang imong sulogoon nga babaye ingon kanimo. 15Ug hinumdumi nga naulipon ka sa yuta sa Egipto, ug nga si Jehova nga imong Dios nagkuha kanimo gikan didto pinaagi sa kamot nga kusgan, ug bukton nga tinuy-od tungod niana si Jehova nga imong Dios nagsugo kanimo nga bantayan mo ang adlaw nga igpapahulay. 16Tahuron mo ang imong amahan ug ang imong inahan, ingon sa gisugo kanimo ni Jehova nga imong Dios; aron pagalugwayan ang imong mga adlaw, ug aron magamaayo kini kanimo didto sa yuta nga igahatag kanimo ni Jehova nga imong Dios. 17Dili ka magpatay. 18Dili ka usab manapaw. 19Dili ka usab mangawat. 20Dili ka usab magsaksi sa bakak batok sa imong isigkatawo. 21Dili ka usab maibug sa asawa sa imong isigkatawo; dili ka usab maibug sa balay sa imong isigkatawo, ni sa iyang yuta, ni sa iyang sulogoon nga lalake, ni sa iyang sulogoon nga babaye, ni sa iyang vaca, ni sa iyang asno, ni sa bisan unsang butanga nga iya sa imong isigkatawo. 22Kini nga mga pulonga gisulti ni Jehova sa tibook ninyong katilingban didto sa bukid, gikan sa taliwala sa kalayo, sa dag-um, ug sa mabaga nga kangitngit, uban sa dakung tingog; ug wala na niya pagpun-i. Ug kini gisulat niya sa duruha ka papan nga bato, ug iyang gihatag sila kanako. 23Ug nahitabo, sa diha nga gipatalinghugan ninyo ang tingog gikan sa taliwala sa kangitngit, samtang ang bukid nagasiga sa kalayo, nga miduol kamo kanako, ug ang tanan nga mga pangulo sa inyong mga banay, ug ang inyong mga anciano; 24Ug miingon kamo: Ania karon, si Jehova nga atong Dios nagpakita kanato sa iyang himaya ug sa iyang pagkadaku, ug hindunggan ta ang iyang tingog gikan sa taliwala sa kalayo: nakita nato niining adlawa nga ang Dios nagsulti sa tawo ug siya buhi. 25Busa karon ngano nga mangamatay kita? Kay kining dakung kalayo magaut-ut kanato; kong magabalik kita sa pagpatalinghug pa sa tingog ni Jehova nga atong Dios, nan mangamatay kita. 26Kay, kinsa ba diha sa tanan nga unod, nga nakapatalinghug sa tingog sa Dios nga buhi nga nagasulti gikan sa taliwala sa kalayo, ingon kanato, ug nabuhi? 27Dumuol ka, ug patalinghugi ang tanang mga butang nga igasulti ni Jehova nga atong Dios; ug isulti mo kanamo ang tanan nga igapamulong kanimo ni Jehova nga atong Dios; ug kami magapatalinghug ug magabuhat niana. 28Ug nadungog ni Jehova ang tingog sa inyong mga pulong, sa pagsulti ninyo kanako; ug si Jehova miingon kanako: Nadungog ko ang tingog sa mga pulong niining katawohan, nga ilang gisulti kanimo: maayo ang ilang pagkasulti niadtong tanan nga ilang gipamulong. 29Oh, nga unta kanila ang kasingkasing nga mangahadlok sila kanako, ug magabantay kanunay sa tanan ko mga sugo, aron mamaayo alang kanila, ug sa ilang mga anak sa walay katapusan! 30Umadto ka ug ipamulong mo kanila: Pamauli kamo sa inyong mga balong-balong. 31Apan mahitungod kanimo, tumindog ka dinhi tupad kanako, ug igaingon ko kanimo ang tanan nga mga sugo, ug ang kabalaoran, ug ang mga tulomanon nga igatudlo mo kanila, aron nga pagabuhaton nila didto sa yuta nga gihatag ko kanila aron sa pagpanag-iya niini. 32Busa magabantay kamo sa pagbuhat sumala sa gisugo kaninyo ni Jehova nga inyong Dios; dili kamo motipas ngadto sa too ni ngadto sa wala: 33Magalakaw kamo sa tanan nga dalan nga gisugo kaninyo ni Jehova nga inyong Dios, aron mabuhi kamo, ug mamaayo kini kaninyo, ug aron pagalugwayan ninyo ang inyong mga adlaw sa yuta nga inyong pagapanag-iyahon.


text:
Seksyon 61
1–12, Ang Ginoo nagpahayag og daghan nga mga kalaglagan diha sa mga tubig; 13–22, Ang mga tubig gitunglo ni Juan, ug ang tiglaglag nga naglakaw diha ibabaw niini; 23–29, Ang uban adunay gahum sa pagmando sa mga tubig; 30–35, Mga anciano kinahanglan nga mopanaw nga magtinagurha ug magsangyaw sa ebanghelyo; 36–39, Sila kinahanglan nga mangandam alang sa pag-anhi sa Anak sa Tawo.
1 TAN-AWA, ug patalinghug ngadto sa tingog kaniya kinsa aduna sa tanan nga gahum, kinsa gikan sa walay katapusan ngadto sa walay katapusan, gani ang Alpha ug Omega, ang sinugdanan ug ang katapusan.
2 Tan-awa, sa ingon miingon ang Ginoo nganha kaninyo, O kamo nga mga anciano sa akong simbahan, kinsa nanagtigum diha niini nga dapit, kansang mga sala karon gipasaylo diha kaninyo, kay Ako, ang Ginoo, mopasaylo sa mga sala, ug Ako maloloy-on ngadto niadto kinsa nagkumpisal sa ilang mga sala uban sa mapainubsanon nga mga kasingkasing;
3 Apan sa pagkatinuod Ako moingon nganha kaninyo, nga kini dili na kinahanglan alang niining tibuok nga pundok sa akong mga anciano nga mopanaw sa makusog diha sa mga tubig, samtang ang mga lumulupyo sa isig ka daplin nagkahanaw tungod sa pagkawalay pagtuo.
4 Bisan pa niana, Ako nagtugot niini nga kamo unta mopamatuod; tan-awa, adunay daghan nga mga katalagman diha sa mga tubig, ug ilabi na sa umaabut;
5 Kay Ako, ang Ginoo, nakatakda diha sa akong kasuko sa daghan nga mga kalaglagan diha sa mga tubig; oo, ug ilabi na diha niini nga mga tubig.
6 Bisan pa niana, ang tanan nga mga tawo ania sa akong kamot, ug siya nga matinud-anon taliwala kaninyo dili mahanaw pinaagi sa mga tubig.
7 Busa, kini angay nga ang akong sulugoon nga si Sidney Gilbert ug ang akong sulugoon nga si William W. Phelps magdali diha sa ilang sugo ug misyon.
8 Bisan pa niana, Ako dili motugot nga kamo mobiya hangtud nga kamo mapanton sa inyong tanan nga mga sala, nga kamo unta mahimo nga usa, nga kamo unta dili mahanaw diha sa pagkadautan;
9 Apan karon, sa pagkatinuod Ako moingon, kini angay kanako nga kamo kinahanglan mobiya. Busa himoa nga ang akong mga sulugoon nga si Sidney Gilbert ug si William W. Phelps modala sa ilang una nga pundok, ug himoa nga sila mosugod sa ilang panaw sa madali nga sila makatuman sa ilang misyon, ug pinaagi sa hugot nga pagtuo sila makabuntog.
10 Ug tungod kay sila matinud-anon sila pagapanalipdan, ug Ako, ang Ginoo, mag-uban kanila.
11 Ug himoa nga ang nahibilin modala niana nga gikinahanglan alang sa ilang panaput.
12 Himoa nga ang akong sulugoon nga si Sidney Gilbert dili modala niana nga wala niya kinahanglana, ingon nga kamo mouyon.
13 Ug karon, tan-awa, alang sa inyong kaayohan Ako mihatag nganha kaninyo og sugo mahitungod niini nga mga butang; ug Ako, ang Ginoo, mangatarungan uban kaninyo ingon sa mga tawo sa karaan nga mga adlaw.
14 Tan-awa, Ako, ang Ginoo, sa sinugdanan mipanalangin sa mga tubig; apan sa katapusan nga mga adlaw, pinaagi sa ba-ba sa akong sulugoon nga si Juan, Ako mitunglo sa mga tubig.
15 Busa, ang mga adlaw moabut nga walay tawo nga maluwas diha sa mga tubig.
16 Ug kini ikasulti sa mga adlaw nga moabut nga walay makahimo sa pag-adto sa yuta sa Zion diha sa mga tubig, apan siya nga matarung og kasingkasing.
17 Ug, Ako, ang Ginoo, sa sinugdanan mitunglo sa yuta, bisan usab sa katapusan nga mga adlaw Ako mopanalangin niini, diha sa iyang panahon, alang sa paggamit sa akong mga santos, aron sila moambit sa kabuhong niini.
18 Ug karon Ako mohatag nganha kaninyo og sugo nga unsa nga Ako mosulti ngadto sa usa Ako mosulti ngadto sa tanan, nga kamo magpasidaan sa inyong mga kaigsoonan mahitungod niini nga mga tubig, nga sila dili mopanaw diha niini, basin pa unya og ang ilang hugot nga pagtuo mapakyas ug sila mabitik diha sa mga laang.
19 Ako, ang Ginoo, mipahayag, ug ang tiglaglag naglakaw diha ibabaw niini, ug Ako dili mobakwi sa gipahayag.
20 Ako, ang Ginoo, nasuko kaninyo kagahapon, apan karon ang akong kasuko nawala.
21 Busa, himoa nga kadtong nahitungdan kang kinsa Ako nakapamulong, nga kinahanglan mohimo sa ilang mga panaw sa madali—pag-usab Ako moingon nganha kaninyo, himoa nga sila magdali sa ilang panaw.
22 Ug kini dili igsapayan ngari kanako, nga sa dili madugay, kon kini mao nga sila motuman sa ilang misyon, kon sila moadto ba pinaagi sa tubig o pinaagi sa yuta; himoa kini ingon sa gipahibalo ngadto kanila sumala sa ilang mga paghukom human niini.
23 Ug karon, mahitungod sa akong mga sulugoon, nga si Sidney Rigdon, Joseph Smith, Jun., ug si Oliver Cowdery, himoa nga sila dili moagi pag-usab diha sa mga tubig, gawas nga kini diha sa kanal, samtang magpanaw ngadto sa ilang mga panimalay; o sa lain nga mga pulong sila dili moagi diha sa mga tubig sa pagpanaw, gawas diha sa kanal.
24 Tan-awa, Ako, ang Ginoo, nagtudlo og agianan alang sa panaw sa akong mga santos; ug tan-awa, mao kini ang agianan—nga human sila mobiya sa kanal sila mopanaw pinaagi sa yuta, tungod kay sila gisugo sa pagpanaw ug moadto ngadto sa yuta sa Zion;
25 Ug sila mobuhat og sama ngadto sa mga anak ni Israel, nag-ugbok sa ilang mga tolda sa agianan.
26 Ug, tan-awa, kini nga sugo inyong ihatag ngadto sa inyong tanan nga mga kaigsoonan.
27 Bisan pa niana, ngadto kaniya kinsa gihatagan og gahum sa pagmando sa mga tubig, ngadto kaniya kini gihatag pinaagi sa Espiritu aron mahibalo sa iyang tanan nga mga pamaagi;
28 Busa, himoa nga siya magbuhat ingon nga ang Espiritu sa buhi nga Dios nagsugo kaniya, bisan diha sa yuta o diha sa mga tubig, nga kini magpabilin uban kanako sa pagbuhat sa umaabut.
29 Ug ngadto kaninyo gikahatag ang dalan alang sa mga santos, o ang agianan alang sa mga santos sa kampo sa Ginoo, aron sa pagpanaw.
30 Ug usab, sa pagkatinuod Ako moingon nganha kaninyo, akong mga sulugoon nga si Sidney Rigdon, Joseph Smith, Jun., ug si Oliver Cowdery, nga dili mobuka sa ilang mga ba-ba diha sa katiguman sa mga dautan hangtud nga sila moabut sa Cincinnati;
31 Ug niana nga dapit sila magpataas sa ilang mga tingog ngadto sa Dios batok niana nga mga katawhan, oo, nganha kaniya kansang kasuko napukaw batok sa ilang pagkadautan, usa ka katawhan kinsa hapit na mahinog sa kalaglagan.
32 Ug gikan dinhi himoa nga sila mopanaw alang sa katiguman sa ilang mga kaigsoonan, kay ang ilang mga kahago bisan karon gikinahanglan kaayo diha kanila kay sa katiguman sa mga dautan.
33 Ug karon, mahitungod sa nahibilin, himoa nga sila mopanaw ug mopahayag sa pulong taliwala sa katiguman sa mga dautan, kutob nga kini gikapahayag.
34 Ug tungod kay sila nagbuhat niini sila molimpyo sa ilang mga saput, ug sila mahimo nga walay mansa sa akong atubangan.
35 Ug himoa nga sila magkuyog sa pagpanaw, o magtinagurha, ingon sa makaayo kanila, lamang himoa nga ang akong sulugoon nga si Reynolds Cahoon, ug ang akong sulugoon nga si Samuel H. Smith, kinsa Ako nahimuot kaayo, dili ibulag hangtud sila mobalik sa ilang mga panimalay, ug kini alang sa usa ka maalamon nga katuyoan ngari kanako.
36 Ug karon, sa pagkatinuod Ako moingon nganha kaninyo, nga unsa nga Ako mosulti ngadto sa usa Ako mosulti ngadto sa tanan, pagmalipayon, mga bata; kay Ako anaa sa inyong taliwala, ug Ako wala mobiya kaninyo.
37 Ug tungod kay kamo nagpaubos sa inyong mga kaugalingon diha sa akong atubangan, ang mga panalangin sa gingharian inyong mapanag-iya.
38 Baksi ang inyong mga bat-ang ug pagbantay ug pagmaligdong, magpaabut sa pag-anhi sa Anak sa Tawo, kay siya moanhi sa takna nga kamo wala maghunahuna.
39 Pag-ampo sa kanunay aron kamo dili makasulod ngadto sa pagtintal, nga kamo magpabilin sa adlaw sa iyang pag-anhi, bisan sa kinabuhi o sa kamatayon. Bisan pa niana. Amen.


text:
San Jose, Dinagat Islands
Ang San Jose usa ka ikalimang klase nga lungsod sa lalawigan sa Dinagat Islands sa Pilipinas. Mao kini ang ulohan nga lungsod sa lalawigan. Sumala sa sensus sa tuig 2000, kini may populasyon nga 25,532 ka tawo sa 4,917 ka bubong.
Mga barangay[usba | edit source]
Ang San Jose nabahin ngadto sa napulo'g duha (12) ka barangay.
- Aurelio
- Cuarinta
- Don Ruben Ecleo (Baltazar)
- Jacquez
- Justiniana Edera
- Luna
- Mahayahay
- Matingbe
- San Jose (Pob.)
- San Juan
- Santa Cruz
- Wilson


text: 1Ug sa tapus ang ikaunom ka adlaw gidala ni Jesus kauban niya si Pedro, ug si Jacobo, ug si Juan nga iyang igsoon ngadto sa usa ka hataas nga bukid nga hawa: 2Ug nabalhin ang iyang dagway sa atubangan nila; ug nagsilaw ang iyang nawong sama sa adlaw; ug ang iyang mga bisti nangaputi sama sa kahayag. 3Ug ania karon, nagpakita kanila si Moises, ug si Elias, nga nagapakigsulti kaniya. 4Ug si Pedro mitubag ug miingon kang Jesus: Ginoo, maayo nga magpabilin kita dinhi; kong buot ka, magbuhat ako dinhi tolo ka payag: usa alang kanimo, ug usa alang kang Moises, ug usa alang kang Elias. 5Ug sa nagapakigsulti pa siya, ania karon, usa ka panganod nga mahayag milukop kanila; ug, ania karon, usa ka tingog gikan sa panganod nagaingon: Kini mao ang akong Anak nga hinigugma, nga kaniya adunay kalipay ako; kaniya magpatalinghug kamo. 6Ug sa hindunggan ang mao nga tingog sa mga tinon-an, nanaghapa sila, ug nangahadlok sa hilabihan gayud. 7Ug sa miduot si Jesus, iyang gikablit sila ug nagaingon: Tumindog kamo, ug dili kamo mangahadlok. 8Ug sa giyahat nila ang ilang mga mata, wala silay hingkit-an nga lain kondili si Jesus na lamang. 9Ug sa nagalugsong sila sa bukid, nagsugo kanila si Jesus, nga nagaingon: Dili kamo magsugilon bisan kang kinsa sa inyong nakita hangtud nga ang Anak sa tawo mabanhaw sa mga minatay. 10Ug ang iyang mga tinon-an nanagpangutana kaniya sa pag-ingon: Ngano man nga nagaingon ang mga escriba nga si Elias kinahanglan moanhi pag-una? 11Ug sa mitubag si Jesus, nag-ingon kanila: Oo, matuod nga si Elias moanhi ug magapahauli sa tanang mga butang: 12Apan nagaingon ako kaninyo nga si Elias nahianhi na, ug wala nila hiilhi, apan gibuhat kaniya ang tanan nga buot nilang pagabuhaton. Ingon man usab ang Anak sa tawo pagapaantuson nila. 13Unya nakasabut ang mga tinon-an nga siya nagsulti kanila mahatungod kang Juan nga Bautista. 14Ug sa miabut sila sa panon sa katawohan, miduol kaniya ang usa ka lalake ug miluhod sa atubangan niya ug miingon: 15Ginoo, kaloy-i ang akong anak nga lalake, kay patulon ug nagaantus sa hilabihan; kay sa makadaghan nahulog sa kalayo, ug sa makadaghan sa tubig. 16Ug gidala ko siya sa imong mga tinon-an ug wala sila makahimo sa pag-ayo kaniya. 17Ug sa mitubag si Jesus, nag-ingon: Oh, kaliwatan nga walay pagtoo ug masukihon! Hangtud anus-a magapuyo ako kauban ninyo? Hangtud anus-a pagaantuson ko kamo? Dad-a ninyo siya dinhi kanako. 18Ug gikasab-an ni Jesus siya, ug ang yawa migula kaniya, ug ang batat-on naayo sukad niadtong taknaa. 19Unya miduol paglain ang mga tinon-an kang Jesus, ug nanag-ingon kaniya: Ngano nga wala kami makahimo sa paghingilin kaniya? 20Ug si Jesus miingon kanila: Tungod sa inyong pagkakulang sa pagtoo. Kay sa pagkamatuod nagaingon ako kaninyo, nga kong kamo adunay pagtoo nga ingon sa usa ka lugas sa mostaza, makaingon kamo niining bukid: Bumalhin ka gikan dinhi ngadto; ug mobalhin, ug walay bisan unsa nga makuli kaninyo. 21Apan kining butanga dili mahimo kondili pinaagi sa pag-ampo ug pagpuasa. 22Ug samtang didto sila sa Galilea, miingon kanila si Jesus: Ang Anak sa tawo igatugyan sa mga kamot sa mga tawo; 23Ug siya pagapatyon nila, ug sa ikatolo ka adlaw mabanhaw siya. Ug nanagsubo sila sa hilabihan gayud. 24Ug sa miabut sila sa Capernaum, mingduol kang Pedro ang mga nagapaningil sa mga dedracma, ug nanag-ingon: Wala ba magabayad sa mga dedracma ang inyong Magtutudlo? 25Ug siya miingon: Oo. Ug sa misulod siya sa balay, giunahan siya ni Jesus sa pag-ingon: Unsa ang imong hunahuna, Simon? Ang mga hari sa yuta, kang kinsa ba magapaningil sa buhis kun bayranan, sa ilang mga anak ba, kun sa mga dumudoong ba? 26Si Pedro miingon kaniya: Sa mga dumudoong. Unya si Jesus nag-ingon kaniya: Tungod niini, ang mga anak nahagawas. 27Apan aron nga dili kita makahatag kanila ug kahigayonan sa pagkapangdol, umadto ka sa dagat, ug ihulog ang taga ug ang unang isda nga makuha, kuptan mo siya; ug sa mabuka mo na ang iyang baba, makakaplag ka ug usa ka estater; kuhaa kana ug ihatag mo kanila alang kanako ug kanimo.


text: 1Aga pa gid sang nahauna nga adlaw sang simana, sa tapos ang Adlaw nga Inugpahuway, nagkadto si Maria Magdalena kag ang isa pa ka Maria sa pagtan-aw sang lulobngan. 2Sa hinali naglinog sing mabaskog, kag ang isa ka anghel sang Ginoo nagkunsad halin sa langit. Iya ginpaligid ang bato nga nagatakop sa lulobngan kag iya ini ginpungkoan. 3Ang iya dagway nagakirab subong sang kilat, kag ang iya bayu maputi gid kaayo. 4Ang mga gwardya nagkulorog sa kakulba kag nanginsubong sila sang patay nga mga tawo. 5Ang anghel nagsiling sa mga babayi, “Indi kamo magkahadlok. Nakahibalo ako nga ginapangita ninyo si Jesus nga ginlansang sa krus. 6Wala sia diri. Nabanhaw sia, suno sa iya ginsiling. Dali kamo diri kag tan-awa ang duog nga ginpahamyangan sa iya. 7Lakat kamo sa gilayon, kag sugiri ninyo ang iya mga gintuton-an: ‘Nabanhaw sia, kag karon magauna sia sa inyo sa Galilea. Didto makita ninyo sia!’ Indi pagkalimti ang ginsiling ko sa inyo.” 8Gani naghalin sila sa lulobngan nga nagadalidali nga may kahadlok, pero puno sing kalipay, kag nagdalagan sila sa pagsugid sa iya mga gintuton-an. 9Sa hinali ginsugata sila ni Jesus nga nagasiling, “Ang paghidait sa inyo.” Nagpalapit sila kay Jesus, ginhakos nila ang iya mga tiil kag nagsimba sila sa iya. 10Si Jesus nagsiling sa ila, “Indi kamo magkahadlok. Lakat kamo kag sugiri ninyo ang akon mga utod nga lalaki nga magkadto sila sa Galilea, kag didto makita nila ako.” 11Sang nakahalin ang mga babayi, ang iban sang mga gwardya sa lulobngan nagkadto sa siyudad kag nagpanugid sa pangulo nga mga pari sang mga nahanabo. 12Nagsinapol ang pangulo nga mga pari kag mga katigulangan sang mga Judio, kag naghisugot sila sa paghatag sing madamo nga kuwarta sa mga soldado, 13kag ginsingganan sila, “Isiling ninyo nga ang iya mga gintuton-an nagkari sang kagab-ihon kag ginkawat nila ang iya bangkay samtang nagakatulog kamo. 14Kon mabatian ini sang Gobernador, kami lang ang mahibalo agod magpati sia kag indi na kamo magpalibog.” 15Ginbaton sang mga gwardya ang kuwarta kag gintuman nila ang ginsiling sa ila. Halin sadto tubtob karon amo ini ang ginapalapnag nga sugid sa mga Judio. 16Ang onse ka mga gintuton-an nagkadto sa isa ka bakulod sa Galilea, sa diin si Jesus nagsiling nga magkadto sila. 17Sang makita nila sia, nagsimba sila sa iya, bisan pa ang iban sa ila nagpangduhadoha. 18Nagpalapit si Jesus sa ila kag nagsiling, “Ang bug-os nga awtoridad sa langit kag sa duta ginhatag sa akon. 19Gani, kadtoi ninyo ang tanan nga mga tawo sa bug-os nga kalibutan kag himoa sila nga mga gintuton-an ko. Bautisohi ninyo sila sa ngalan sang Amay kag sang Anak kag sang Espiritu Santo, 20kag tudloi ninyo sila sa pagtuman sang tanan nga ginsugo ko sa inyo. Kag dumdoma gid ninyo ini! Magaupod ako sa inyo sa gihapon tubtob sa katapusan sang panahon.”


text:
HUMAN sa usa ka semana ang nakalabay, nitubag na ang Cebu Puericulture Center and Maternity House sa Department of Health ug nihimakak nga adunay kalabotan ang mga nars ug midwife sa pagpapilit og tape sa baba sa bag-ong gihimugso nga bata.
Kini base sa opisyal nga pasiunang tubag sa CPCMH pinaagi sa manlalaban niini nga si Cornelio Mercado nga gisumitir ngadto sa DOH 7 niadtong Lunes.
“We state for the record that the nurses and midwife had nothing to do with the taping of the mouth,” tipik sa tubag sa paanakan nga gipaagi sa suwat ni Mercado ngadto kang DOH 7 regional director Dr. Jaime Bernadas.
Dugang sa suwat sa abogado, base sa gipasukip nga hulagway, way makita nga pacifier ug ang tape nga gipapilit sa baba sa bata nagbutang sa peligro sa kinabuhi niini.
“We have asked resource persons on methods, angles, style, etc. on recording using the e-gadget, and the imminent author is the person who has the device and posted the result,” dugang ni Mercado.
Ang mga ginikanan sa bata nga sila si Ryan Noval ug Jasmine Badocdoc nga nakabasa sa suwat sud sa buhatan sa licensing regulating division sa DOH 7 atol sa ilang pagbisita kagahapon, tataw nga nasagmuyo sa tubag sa CPCMH.
“We are dismayed because this is not what we expected...This is disappointing,” padayag sa emosyonal nga inahan nga si Badocdoc dihang nahinabi sa mga tigbalita kagahapon.
Desidido na sila nga mokiha batok sa responsabli nga nagplaster sa baba sa ilang anak pinaagi sa ilang duha ka mga abogado.
Karong hapon, magtigom og balik ang Regional Sub-Committee for the Welfare of Children ug tukion ang pasiunang tubag sa CPCMH bahin sa alegasyon.


text:
Aguadilla, Puerto Rico
Ang Aguadilla usa ka munisipyo o lungsod sa Puerto Rico. Gisugod kini sa 1775 ni Luis de Córdova. Nahimutang kini sa kasadpang-amihanang dapit sa Puerto Rico ug tapad kini ang Kalawdan Atlantico sa amihanan ug sa kasadpan. Nahimutang kini sa amihanan gikan sa Aguada, ug Moca ug sa kasadpan gikan sa Isabela.
Mga baryo[1][usba | edit source]
Mga reperensya[usba | edit source]
Mga sumpay sa gawas[usba | edit source]
- Aguadilla and its barrios, United States Census Bureau
- Aguadilla.com - Portada
- Mi Aguadillita Querida
- WikiTravel: Aguadilla
- Welcome to Puerto Rico Aguadilla
- Map of Aguadilla Puerto Rico
- Aguadilla Web
- Porta del Sol: Aguadilla


text:
DAVAO CITY - Baynte tres ka mga gituohang' drug pusher ug dealer ang nalit-ag sa kapulisan sakop sa Davao City Police Office (DCPO) atol sa hiniusang gilusad nga drug operation alas 5:00 sa buntag kagahapon, Sabado, didto sa Purok 2 ug Purok 3, Isla Verde, Barangay 23-C Poblacion.
Alas 4:...
DAVAO DEL NORTE - Duha ka mga batan-ong lalaki nga dunay mga samad nilubaan sa liog ang napalgang patay sa alas 6 sa buntag didto sa Purok 1, Barangay SO. Davao, Panabo City, kagahapon.
Sa report sa Davao del Norte Provincial Police, nasayran nga napalgan taliwala sa sagingan sa usa ka...
COTABATO CITY - Mas gipalig-on pa karon ang "all out offensive" operation sa militar ug kapulisan batok sa mga miyembro sa Bangsamoro Islamic Freedom Fighters (BIFF) probinsya sa Maguindanao.
Sumala pa nga miabot na sa pito ang napatay nga...


text:
CEBU, Philippines - Patay ang usa ka polis human ang iyang gisakyang motorsiklo aksidenteng nabanggaan sa usa ka Isuzu double cab truck nga dunay kargang mga baboy niadtong Lunes sa alas 11:45 sa gabii diha sa Cebu South Coastal Road habig sa barangay San Isidro, dakbayan sa Talisay.
Ang biktima mao si PO1 Philip Padron, taga Sunrise Village, sa barangay Pardo, dakbayan sa Sugbo apan naa na kini magpuyo sa barangay Dumlog, dakbayan sa Talisay.
Si Padron nadestino sa San Nicolas Police Station sa Cebu City Police Office (CCPO) ug padung na pauli nianang naaksidente.
Samtang ang drayber sa truck nga nagtangag sa plakang GJF-776 mao si Edwin Alga nagtingkagol sa Talisay City detention cell ug mag-atubang sa kasong reckless imprudence resulting to homicide.
Si SPO4 Cleopas Bonjo, hepe sa Talisay Traffic Division sa pakighinabi sa Banat News mibutyag nga dunay mga kargang baboy gikan sa barangay Lawaan, Talisay si Alga ug kusog kaayo ang dagan maong nadasmagan niini si Padron nga padulong na mosulod sa eskina San Isidro paingon sa Dumlog.
Matud ni Bonjoc nga nalagpot diha sa karsada si Padron ug wala na kini makaabot pang buhi ngadto sa Talisay City District Hospital.
Giingong ang motorsiklo sa polis napasok kini ilawom sa truck ug naguroy mga 20 metros ang gilay-on una pa mohunong ang nahisgutang trak. (BANAT NEWS)


text: 1Labut pa ang pulong ni Jehova midangat kang Jeremias sa ikaduha, samtang siya gitakpan pa sa sulod sa sawang sa bilanggoan, nga nagaingon: 2Mao kini ang giingon ni Jehova, nga mao ang nagbuhat niini, si Jehova nga nag-umol niini aron sa pagtukod niini: si Jehova mao ang iyang ngalan: 3Tawgon mo ako, ug ako motubag kanimo, ug magapakita kanimo ug dagkung mga butang, ug malisud, nga wala mo hibaloi. 4Kay mao kini ang giingon ni Jehova, ang Dios sa Israel, mahatungod sa mga balay niining ciudara, ug mahatungod sa mga balay sa mga hari sa Juda, nga gipanlumpag aron mahimong salipdanan batok sa mga kuta ug batok sa pinuti; 5Samtang ang mga tawo ming-anhi sa pagpakig-away sa mga Caldeahanon, ug sa pagdasuk kanila sa mga minatay sa katawohan, nga akong gipamatay tungod sa akong kasuko ug sa akong kaligutgut, ug tungod sa tanan kang kinsang kadautan gitago ko ang akong nawong gikan niining ciudara: 6Ania karon, dad-on ko niini ang maayong panglawas ug ayohon ko sila, ug igapahayag ko kanila ang kadagaya sa pakigdait ug sa kamatuoran. 7Ug papaulion ko gikan sa pagkabinihag ang Juda ug ang Israel, ug tukoron ko sila, sama sa una. 8Ug hugasan ko sila gikan sa tanan nilang kasal-anan nga tungod niini sila nanagpakasala batok kanako; ug pasayloon ko ang tanan nilang mga sala, nga tungod niana sila nanagpakasala batok kanako, ug tungod niana sila nakalapas batok kanako. 9Ug kining ciudara mahimo alang kanako nga usa ka ngalan sa kalipay, alang sa usa ka pagdayeg ug alang sa usa ka himaya, sa atubangan sa tanang mga nasud sa yuta, nga makadungog sa tanang kaayohan nga pagabuhaton ko kanila, ug sila mangahadlok ug managpangurog tungod sa tanang kaayohan ug sa kabulahanan nga akong pagabuhaton nganha kaniya. 10Mao kini ang giingon ni Jehova: Apan sa gihapon may madungog niining dapita, nga tungod niana kamo moingon: Maoy usa ka kamingawan, walay tawo ug walay mananap, bisan pa sa mga ciudad sa Juda, ug sa kadalanan sa Jerusalem, nga mamingaw, walay tawo ug walay mga pumoluyo, ug walay mananap, 11Ang tingog sa pagmaya, ug ang tingog sa kalipay, ang tingog sa kaslonong lalake ug kaslonong babaye, ang tingog nila nga moingon: Magpasalamat kamo kang Jehova sa mga panon, kay si Jehova maayo man, kay ang iyang mahigugmaong-kalolot nagapadayon sa walay katapusan; ug kanila nga modala sa mga halad sa pagpasalamat ngadto sa balay ni Jehova. Kay papaulion ko gikan sa pagkabinihag ang yuta, sama sa una, nagaingon si Jehova. 12Mao kini ang giingon ni Jehova sa mga panon: Apan sa gihapon niining dapita, nga mamingaw, nga walay tawo ug walay mananap, ug sa tanang mga ciudad niana, moabut sa ang usa ka puloy-anan sa mga magbalantay sa carnero, nga managpalubog sa ilang mga panon. 13Sa mga ciudad sa kabungtoran, sa mga ciudad sa walaog, ug sa mga ciudad sa Habagatan, ug sa yuta ni Benjamin, ug sa mga dapit nga nagalibut sa Jerusalem, ug sa mga ciudad sa Juda, moagi pag-usab ang mga panon ilalum sa mga kamot niadtong nagaihap kanila, nagaingon si Jehova. 14Ania karon, ang mga adlaw ania na, nagaingon si Jehova, nga buhaton ko kanang mga maayong pulong nga akong gisaad mahitungod sa balay sa Israel ug mahitungod sa balay sa Juda. 15Niadtong mga adlawa, ug niadtong panahona, pagapatindogon ko kang David ang usa ka Sanga sa pagkamatarung; ug siya magapakanaug sa justicia ug sa pagkamatarung dinhi sa yuta. 16Niadtong mga adlawa, ang Juda maluwas, ug ang Jerusalem magapuyo nga walay kadaut: ug mao kini ang ngalan nga igatawag kaniya: Si Jehova ang atong pagkamatarung. 17Kay mao kini ang giingon ni Jehova: Si David dili gayud pagakabsan ug tawo nga palingkoron sa trono sa balay sa Israel; 18Ni ang mga sacerdote, ang mga Levihanon, pagakabsan ug tawo sa atubangan ko sa paghalad ug mga halad-nga-sinunog, ug sa pagsunog sa mga halad-nga-kalan-on, ug sa pagbuhat sa halad sa kanunay. 19Ug ang pulong ni Jehova midangat kang Jeremias, nga nagaingon: 20Mao kini ang giingon ni Jehova: Kong kamo makabungkag sa akong tugon sa maong adlaw, ug sa akong tugon sa maong gabii, sa pagkaagi nga walay adlaw ug gabii sa ilang panahon; 21Nan ang ako usab nga tugon uban kang David nga akong alagad pagabungkagon, aron siya walay anak nga mohari sa iyang trono; ug uban sa mga Levihanon, ang mga sacerdote, nga akong mga ministro. 22Ingon nga ang panon sa langit dili maisip, ni masukod ang mga balas sa dagat; sa among pagkaagi padaghanon ko ang kaliwat ni David nga akong alagad, ug ang mga Levihanon nga nanag-alagad kanako. 23Ug ang pulong ni Jehova midangat kang Jeremias, nga nagaingon: 24Wala ba nimo palandunga ang ginapamulong niining katawohan, nga nagaingon: Ang duruha ka banay nga gipili ni Jehova, iya pa ngani nga gisalikway sila? sa ingon niana sila nanagtamay sa akong katawohan aron sila dili namahimong usa ka nasud sa atubangan nila. 25Mao kini ang giingon ni Jehova: Kong ang akong tugon sa adlaw ug sa gabii dili magapadayon, kong ako wala magtudlo sa mga tulomanon sa langit ug sa yuta; 26Nan isalikway ko usab ang kaliwat ni Jacob, ug ni David nga akong alagad, sa pagkaagi nga ako dili mokuha kang bisan kinsa sa iyang kaliwat ni Abraham, ni Isaac ug ni Jacob; kay papaulion ko sila gikan sa pagkabinihag, ug ako malooy kanila.


text:
Tag Archives: GINSULOD
MGA KLINIKA, GINRANSAK
Ginsulod sang kawatan ang tatlo ka clinics sa dalan Quezon kaina sang kaagahon. Una nga nadiskubrehan nga ginsalakay sang kawatan ang klinika ni Dr. Ruby Palacios sa J and B Building sa dalan Quezon kun sa diin nakuha ang laptop, dvd player, broadband connection kag external drive. Ginsulod man ang mga klinika nanday Dr. Alma Mae Bedia kag Dr. Ma. Lorna Tupas kun sa diin, nakit-an ang marka sang mga magagmay nga ka
COLLEGE OF MASS COMMUNICATION SANG WVSU, GINSULOD SANG KAWATAN
Iloilo City–Ginsulod sang kawatan ang College of Mass Communications sang West Visayas State University sa dalan Luna, La Paz. Pasado las 9 Lunes sang gab-i sang nadiskubrehan sang mga officers sang student council nga ginsulod sang kawatan ang ila opisna matapos naga-ululukay na ang ila mga ginbilin nga bags sa sulod kag wala na ang mga gamit lakip na ang cellphone, mp4 player kag camera ni Kasamang Reymar L
ISA KA BODEGA SA LOBOC, LAPAZ, GINSULOD SANG ARMADO NGA KALALAKIN-AN KAG GINHOLD-UP, MASOBRA 100 MIL NATABAN SANG MGA SUSPEK.
Ginsulod sang indi magnubo sa 12 ka armado nga tawo ang isa ka bodega sa brgy loboc, lapaz kag ginkuha ang kuwarta kag kagamitan sang mga empleyado. alas 11:30 huebes sang gab-i sang ginsulod ang budget and tipid warehouse kun sa diin, 4 sa nagsulod ang nagabitbit sang m16 armalite rifle samtang ang iban ang nakabitbit sang short firearm. una sang mga ini nga gintayaan ang guardia sang mga kaiping nga bo
LALAKI NGA GINSULOD SA SAKO KAG GINTAGBONG SA SUBA, MASUWERTE NGA NABUHI.
Milagro nga nabuhi pa ang isa ka lalaki nga gintagbong sa suba matapos lampusan kag isulod sa sako sa distrito sang lapaz. ang biktima ang ginkilala kay tracy debosyon alyas burnok, 39 anyos sang brgy jereos, lapaz iloilo. las 12:30 martes sang kaagahon sang nahubog ini kag nagtulog sa isa ka gamay nga lamesa sa brgy rizal, lapaz sang ginpalapitan sang 2 ka mga suspect kag ginlampusan sang matig-a nga
PANADERO GINSULOD SA BAKERY NGA IYA GINA-OBRAHAN KAG GINPATAY.
Patay ang isa ka panadero matapos sudlon sa sulod sang balay samtang nagakatulog kag ginluthang gamit ang de dose nga pugakhang.// ginkilala ang biktima kay vincent paclibar, pumuluyo sang banwa sang alimodian kag nagatrabaho sa bakery sa santo ninio, san miguel.// pasado las 12 kagab-i, samtang tulog si paclibar sa bakery, ini ang ginluhang sang pugakhang nga naigo sa wala nga kilid nga gintunaan sa
BALAY SANG FOREIGNER SA BANWA SANG BANATE, GINSULOD SANG MGA KAWATAN, ISA ANG PATAY KAG ISA ANG PILASON.
Isa ang patay samtang isa ang pilason sang ginsulod sang duha ka mga kawatan ang balay sang isa ka foreigner sa mahogany subdivision, poblacion banate, iloilo kagab-i. patay ang biktima nga si felix cabangal, hinablos ni mrs. Victoria biana, asawa sang german national nga nakapasangawa sa nasambit nga lugar matapos nga nakaagum sang madamo nga pilas tuga sang pagkabuno sa nagkalain-lain nga bahin sang i


text:
Saging Hilaw, sili, og ginamos
#1
Posted 11 May 2008 - 03:47 PM
Mga inday, nga post ko sa Filipino food diri sa WOF forum about sa saging og ginamos pero, feeling nako mga bisaya ra ang mo ka-on ana, tinood bah? Mo ka-on ba sad kaha ang mga Tagalog anah sah? Ma-o nag post sad ko diri sa Bisaya forum. Kay kapoy sad kaayo translate sa "Saging Cardaba Hilaw, Sili, og Gimamos wui."
So by the way katong naa pako sa Pinas, mga Yadz bakasyon jud ko kada tuig sa akong Lola nga naa sa Tabogon, para lang gyud sa saging, sili, og ginamos, mga kamote, mani, og butong sad, mga lagutmon. Ako jud mismo ang manuba sa saging, ako jud ang mamili kung guwang enuf naba ang saging. Motu-o jud ko sa saying nga " bahala saging basta labing". Kay saging mondu, cardava is my fav jud.
Pag last nako visit sa Pinas, last January 2008, magdala unta ko og saging hilaw, kay naa man ko ginamos sa amo balay sa USA. Pero di man pwede magdala og fruits. Adto mi sa China Town sa New York, kay NJ man ko located. Wa man ko kita og saging hilaw wui,
Pero take note, pag adto nako sa King Wok restaurant sa mall sa NJ naa man sila saging minantika-an so meaning naa sad saging hilaw divah? Naka limot lang ko panutana la-in sad kaayo ma-o rato ako balikon nga three hours drive raba toh gikan sa amo haws.
Asa man ko manguha ana Yadz? Bisan lang gud og di Cardaba basta mabukalan lang og tubig ininit unya masuawa-an og ginamos. Usahay gani masud sa ako huna-huna nga ako lang ba kaha ipa package ni Mama, pero ako concern is ma hinog nah unya nig abot diri. Sa-on!!!
Please help kung naa mo idea?
#2
Posted 11 May 2008 - 03:57 PM
#3
Posted 11 May 2008 - 04:02 PM
Naa ko usa na ilhan, pero wa man sila baligya nga saging, ako unya i try og pangita sa directory, kung naa ba sila, then, if di jud ko kits, mag package unya ko og saging sa Hawaii, depends kung pila ka adlaw maabot kay malata na unya, then depends sad kung pila ang charge. Naa di-aw saging sa Hawaii? Unsa man nga klase sa saging?
Thanks
-Peace-
#4
Posted 11 May 2008 - 04:05 PM
#5
Posted 11 May 2008 - 04:11 PM
lami najud kaayo ihilak ay hehehhee
#6
Posted 11 May 2008 - 04:15 PM
lami najud kaayo ihilak ay hehehhee
Naa man mangga nga hinog wui. Kanang dako unya mag pagka red ang kilid. Murag apple manggo man cguro nah? Mas sayon pangita-on ang mangga kaysa saging hilaw. Where manka located di-ay?
#7
Posted 11 May 2008 - 04:19 PM
#8
Posted 11 May 2008 - 04:23 PM
Mga inday, nga post ko sa Filipino food diri sa WOF forum about sa saging og ginamos pero, feeling nako mga bisaya ra ang mo ka-on ana, tinood bah? Mo ka-on ba sad kaha ang mga Tagalog anah sah? Ma-o nag post sad ko diri sa Bisaya forum. Kay kapoy sad kaayo translate sa "Saging Cardaba Hilaw, Sili, og Gimamos wui."
So by the way katong naa pako sa Pinas, mga Yadz bakasyon jud ko kada tuig sa akong Lola nga naa sa Tabogon, para lang gyud sa saging, sili, og ginamos, mga kamote, mani, og butong sad, mga lagutmon. Ako jud mismo ang manuba sa saging, ako jud ang mamili kung guwang enuf naba ang saging. Motu-o jud ko sa saying nga " bahala saging basta labing". Kay saging mondu, cardava is my fav jud.
Pag last nako visit sa Pinas, last January 2008, magdala unta ko og saging hilaw, kay naa man ko ginamos sa amo balay sa USA. Pero di man pwede magdala og fruits. Adto mi sa China Town sa New York, kay NJ man ko located. Wa man ko kita og saging hilaw wui,
Pero take note, pag adto nako sa King Wok restaurant sa mall sa NJ naa man sila saging minantika-an so meaning naa sad saging hilaw divah? Naka limot lang ko panutana la-in sad kaayo ma-o rato ako balikon nga three hours drive raba toh gikan sa amo haws.
Asa man ko manguha ana Yadz? Bisan lang gud og di Cardaba basta mabukalan lang og tubig ininit unya masuawa-an og ginamos. Usahay gani masud sa ako huna-huna nga ako lang ba kaha ipa package ni Mama, pero ako concern is ma hinog nah unya nig abot diri. Sa-on!!!
Please help kung naa mo idea?
Haskang gwpaha pod sa manuba og saging uy! kahinomdom ko sa Ex-GF sa ako manghod, beauty titleist ha pero kung maka-uli sa ila probinsya magdala jud isa ka bulig nga saging og uban pang mga lagotmon pagbalik niya sa davao og sya mismo ang manglukat sa mga balanghoy og manuba sa saging!
Bitaw day, sulayi ni og lung-ag, ako ra baya pod ni gi experimentohan kung unsa ang lasa pero para nako mura sad sya og saging sab-a. naa ni sya sa Walmrt, Food Lion or any Grocery stores ang tawag ani PLANTAINS
We have had so many happy years, you wouldn't want me to suffer so. When the time comes, please, let me go.
Take me to where to my needs they'll tend, only, stay with me.. until the end, and hold me firm and speak to me until my eyes no longer see.
I know in time you will agree, it is a kindness you do to me. Although my tail at last has waved, from suffering I have been saved.
We've been so close--we two---these years, don't let your heart hold any tears."
= Unknown=
#9
Posted 11 May 2008 - 04:28 PM
Ahem pwde mag request padal e unya ko dre sa kauai hehehehe bitaw noh dghan asian food nganhi mga ginamos ba or uyap sarap
p.s
day princess akong package na saging dra mau nang imoha kay libre hehehehe
#10
Posted 11 May 2008 - 04:30 PM
Thanks
-Peace-
oo, daghan saging klase2x dinhi sa hawaii. daghan pud kasagingan. pili ka lang sa apple banana, cavendish (lakatan), plantains or saging sab-a.
#11
Posted 11 May 2008 - 04:31 PM
p.s
day princess akong package na saging dra mau nang imoha kay libre hehehehe
kinsa nag ingon sa imo na libre akong saging? way libre2x ron kay mahal gasolina sister, money down! hahhaa
#12
Posted 11 May 2008 - 04:34 PM
Bitaw day, sulayi ni og lung-ag, ako ra baya pod ni gi experimentohan kung unsa ang lasa pero para nako mura sad sya og saging sab-a. naa ni sya sa Walmrt, Food Lion or any Grocery stores ang tawag ani PLANTAINS
el,
ako na gi try sagol sa tabirak/ binignit lami kaayo. nag ginanggang pud ko dinhi pwede pud sya.
#13
Posted 11 May 2008 - 04:35 PM
Na mao nani ron sakay lang gud superferry hehehe , tag pila man mo na imong saging dra? hehehe ug tag 1 cents ka buok ang isa hala cge go padal-e kog isa ka bulig ha?
#14
Posted 11 May 2008 - 04:42 PM
bulig ra akong padala nimo wala labot saging tagaan tika saging kung mag anha mi kauai. maayo unta magdagan na ang ferry para didto ra butang sa likod sa truck ang saging.
#15
Posted 11 May 2008 - 04:48 PM
na mao ka!! unsa man akong kan-on kanang bulig ra akong usap usapon wlay saging? hahahaha ahak oi..O cge ako na e ampo sa atong kahitas an nga unta tugutan na nga mo dagan ang superferry para mka kaon na kog saging
#16
Posted 11 May 2008 - 04:58 PM
Kalami ba ana Princess uy! wala man na diri sa amoa.. og kanang tondan wala pod diri. Mao gani naka-huna2x ko nga mobalik nalang sa Lasang ! kay nihit ang saging diri. Kadtong last nako og kaon sa saging wa ko kabalo nga na picturan diay ko!
We have had so many happy years, you wouldn't want me to suffer so. When the time comes, please, let me go.
Take me to where to my needs they'll tend, only, stay with me.. until the end, and hold me firm and speak to me until my eyes no longer see.
I know in time you will agree, it is a kindness you do to me. Although my tail at last has waved, from suffering I have been saved.
We've been so close--we two---these years, don't let your heart hold any tears."
= Unknown=
#17
Posted 11 May 2008 - 05:04 PM
asta pud ko napuno sa saging. tan-awa ra pagkabusawan nako mao ni resulta
#18
Posted 11 May 2008 - 05:08 PM
heheh pwede panty down, ghapon nag kaon me saging nono sa ginamos ug kalamansi, la lang nko na picturan dah, ugma na lang guro pa luto ko.. hehehe
HOW TO APPLY FOR A CRBA & US PASSPORT
#19
Posted 11 May 2008 - 06:19 PM
#20
Posted 11 May 2008 - 06:27 PM
naay online store puros filipino goodies ako nakita, pero wala jud saging kay mahal man bayad padala.
0 user(s) are reading this topic
0 members, 0 guests, 0 anonymous users


text:
Seksyon 30
1–4, Si David Whitmer gipanton tungod sa pagkapakyas sa pag-alagad nga makugihon; 5–8, Si Peter Whitmer, Jr., mokuyog ni Oliver Cowdery sa usa ka misyon ngadto sa mga Lamanite; 9–11, Si John Whitmer gitawag sa pagsangyaw sa ebanghelyo.
1 TAN-AWA, Ako moingon nganha kanimo, David, nga ikaw nahadlok sa tawo ug wala mosalig kanako alang sa kalig-on nga imong gitinguha.
2 Apan ang imong hunahuna anaa sa mga butang sa yuta labaw kay sa mga butang nga anaa kanako, imong Magbubuhat, ug ang pagpangalagad diin ngadto ikaw gitawag; ug ikaw wala maminaw ngadto sa akong Espiritu, ug niadto kinsa gipahimutang labaw kanimo, apan nakabig niadto kinsa Ako wala magsugo.
3 Busa, ikaw magpabilin nga mangutana alang sa imong kaugalingon sa akong kamot, ug magpalandong diha sa mga butang nga imong nadawat.
4 Ug ang imong panimalay anha sa balay sa imong amahan, hangtud Ako mohatag nganha kanimo og dugang pa nga mga sugo. Ug ikaw moatiman sa pagpangalagad sa simbahan, ug sa kalibutan, ug sa mga palibut nga rehiyon. Amen.
5 Tan-awa, Ako moingon nganha kanimo, Peter, nga ikaw mopanaw uban sa imong igsoon nga si Oliver; kay ang panahon miabut nga kini angay ngari kanako nga ikaw mobuka sa imong ba-ba sa pagpadayag sa akong ebanghelyo; busa, ayaw kahadlok, apan paminaw ngadto sa mga pulong ug tambag sa imong igsoon, nga iyang ihatag kanimo.
6 Ug ikaw mag-antus sa iyang tanan nga mga kasakitan, nga imong ipataas ang imong kasingkasing ngari kanako sa pag-ampo ug sa hugot nga pagtuo, alang kaniya ug sa imong kaluwasan; kay Ako naghatag ngadto kaniya og gahum sa pagtukod sa akong simbahan taliwala sa mga Lamanite;
7 Ug walay usa nga Ako motudlo nga mahimo nga iyang magtatambag ibabaw kaniya sa simbahan, mahitungod sa mga butang sa simbahan, gawas kini sa iyang igsoon, Joseph Smith, Jun.
8 Busa, paminaw ngadto niini nga mga butang ug pagmakugihon sa paghupot sa akong mga sugo, ug ikaw panalanginan ngadto sa kinabuhi nga dayon. Amen.
9 Tan-awa, Ako moingon nganha kanimo, akong sulugoon John, nga mosugod ikaw gikan niini nga panahon sa pagsangyaw sa akong ebanghelyo, ingon uban sa tingog sa trumpeta.
10 Ug ang imong paghago anaa sa imong igsoon nga si Philip Burroughs, ug diha nianang palibut nga rehiyon, oo, bisan asa ikaw madunggan, hangtud nga Ako magsugo kanimo sa paglakaw gikan karon.
11 Ug ang imong tibuok nga kahago anaa sa Zion, uban sa imong tanan nga kalag, gikan karon; oo, ikaw gayud mobuka sa imong ba-ba alang kanako, walay kahadlok kon unsay buhaton sa tawo, kay Ako mag-uban kanimo. Amen.


text: 1Unya mitubag si Job ug miingon: 2Nakadungog ako ug daghang mga butang nga ingon niana: Kamong tanan mga makapuol nga mga maglilipay. 3May katapusan ba ang mga pulong nga walay hinungdan? Kun unsay nakapahagit kanimo nga ikaw mitubag man? 4Ako nakahimo usab pagsulti sama kaninyo; Kong ang inyong kalag nahapuli pa sa akong kalag, Ako makahimog bagay sa mga pulong batok kaninyo, Ug kaninyo ang akong ulo makalingolingo? 5Apan ako buot molig-on kaninyo sa akong baba, Ug ang paglipay sa akong mga ngabil makahupay sa inyong kasakit . 6Bisan ako nagasulti, ang akong kasakit wala mahupay; Bisan akong gipasagdan, unsa may nakapalinaw kanako? 7Apan karon ako giguol niya: Imong gihimong alaut ang akong tanan nga katilingban. 8Ug gigunitan mo ako, nga maoy usa ka pagpamatuod batok kanako : Ug ang akong kaniwang nagapasundayag batok kanako, Kini nagapamatuod sa akong atubangan. 9Ako gilaksi niya sa iyang kapungot, ug ginalutos ako; Batok kanako gipakagot niya ang iyang mga ngipon: Ang akong kabatok nagatutuk sa iyang mga mata kanako. 10Gibanganga nila ang ilang mga baba kanako; Ang akong aping ilang gisagpa uban ang pagbadlong: Sila sa ilang kaugalingon nagtigum batok kanako. 11Ang Dios nagatugyan kanako ngadto sa mga walay Dios, Ug nagatugyan kanako ngadto sa mga kamot sa mga tawong dautan. 12Diha ako sa akong kalipayan, ug iyang gipikas ako; Oo, siya migunit kanako sa akong liog, ug iya akong gilambos; Iya usab akong gihimo nga iyang ilig-on. 13Ang iyang mga magpapana naglibut kanako; Ang akong mga amimislon iyang gipikas, ug siya dili mopasaylo; Ang akong apdo iyang gibubo sa ibabaw sa yuta. 14Iyang gidaut ako sa kasakitan nga nagsunodsunod; Siya midasmag kanako nga ingon sa usa ka higante. 15Gitahi ko ang sako sa akong panit, Ug gibutang ko ang akong sungay sa abug. 16Ang akong nawong napula na lamang sa hinilak, Ug sa akong mga tabontabon ania ang landong sa kamatayon; q1 17Bisan wala sa akong mga kamot ang panglupig, Ug mahinlo ang akong pag-ampo. 18Oh kalibutan, ayaw pagtaboni ang akong dugo, Ug ayaw paghatagi ug pahulayanan ang akong mga pagbakho. 19Bisan ngani karon tan-awa, ang akong saksi atua sa langit, Ug ang nagapamatuod kanako atua sa kinahitas-an. 20Ang akong mga abyan nagayubit kanako: Apan ang akong mata nagapaagay ug mga luha ngadto sa Dios, 21Aron siya modapig sa katungod sa tawo uban sa Dios, Ug usa ka anak sa tawo uban sa iyang isigkatawo! 22Kay sa modangat na ang pipili ka tuig, Ako mopanaw ngadto sa dapit nga akong pagaadtoan sa wala nay pagbalik.


text:
Bantayan (pulo)
Ang pulo sa Bantayan anaa mahimutang sa habagatang tumoy sa Sugbo, Pilipinas. Kining maong pulo mahimong maadto pinaagi sa dunggoanan sa Hagnaya, San Remigio, Sugbo. Mahimo usab kining maadto pinaagi sa mga barko gikan sa Dakbayan sa Cadiz, Negros Occidental.
Ang pulo may tulo ka lungsod: Bantayan, Sugbo, Madridejos, Sugbo, ug Santa Fe, Sugbo.
Suma sa sensus sa tuig 2000, ang pulo may 120,101 ka lumulupyo.
Mga sumpay sa gawas[usba | edit source]
External links[usba | edit source]
- Bantayan.Net
- PointCebu sa Bantayan -- bisan kon ang ulohan ning maong artikulo "Bantayan, Cebu", ang gihisgotan ang tibuok pulo, lakip na ang duha ka lungsod gawas sa Bantayan.
- Bantayan Travel Guide sa World66.com


text: 1Sa kagabhion ibabaw sa akong higdaanan Akong ginapangita siya nga sa akong kalag gihigugma: Gipangita ko siya, apan wala ko hikaplagi siya. 2Ako miigon : Mobangon ako karon, ug magasuroysuroy sa ciudad; Sa kadalanan ug sa kasawangan Akong pangitaon siya nga sa akong kalag gihigugma: Gipangita ko siya, apan wala ko hikaplagi siya. 3Ang mga magbalantay nga nagsuroy sa kadalanan nakakaplag kanako; Kang kinsa ako miingon : Hingkit-an ba ninyo kadtong gihigugma sa akong kalag? 4Dili pa dugay nga ako nahalabay kanila, Sa diha nga hingkaplagan ko kadtong gihigugma sa akong kalag: Gipunggan ko siya, ug wala ko siya palakta, Hangtud nga nadala ko siya sa balay sa akong inahan, Ug ngadto sa lawak niadtong nanamkon kanako. 5Gipanumpa ko kaninyo, Oh mga anak nga babaye sa Jerusalem, Tungod sa mga lagsaw nga lake kun tungod sa mga lagsaw nga baye sa kapatagan, Nga dili ninyo lihokon, ni pukawon ang akong hinigugma, Hangtud nga siya mahimuot. 6Kinsa ba kining miabut gikan sa kamingawan Sama sa mga haligi nga aso, Pinahumtan sa mirra ug incienso, Uban sa tanang mga pulvos nga mahumot sa magpapatigayon? 7Tan-awa, kana mao ang sakyanan ni Salomon; Kan-uman ka tawong gamhanan ang nagalibut niini, Gikan sa mga tawong kusgan sa Israel. 8Sila nga tanan nanagkupot sa espada, ug mga batid, sa gubat: Ang tagsatagsa ka tawo may espada sa iyang hawak, Tungod sa kahadlok sa kagabhion. 9Si hari Salomon naghimo alang sa iyang kaugalingon ug usa ka tongtonganan nga harianon Gikan sa kahoy sa Libano. 10Iyang gihimo ang mga haligi niana gikan sa salapi, Ang salog niana bulawan, ang lingkoranan niana purpura, Ang taliwala niana gibakbakan sa gugma, Gikan sa mga anak nga babaye sa Jerusalem. 11Panggula kamo, Oh mga anak nga babaye sa Sion, ug tan-awa si hari Salomon, Uban ang purongpurong nga gipurongpurong kaniya sa iyang inahan Sa adlaw sa iyang pagkaminyo, Ug sa adlaw sa kalipay sa iyang kasingkasing.


text:
Tag Archives: nelia
BAG-ONG BUN-AG NGA LAPSAG, GINBILIN SANG WALA MAKILALA NGA ILOY, NAIPIT SANG SALAKYAN.
Wala pa makilala ang iloy nga naghaboy sang bag-o bun-ag nga bata nga babaye nga na-ipit sang salakyan ang ulo sa dalan ledesma city proper sang domingo sang aga.// suno kay po3 ana bagares sang womesn desk, wala gid sang nakakita kun sin-o ang nagbilin sang syam ka bulan nga lapsag nga babaye nga nagaangot pa ang pusog kag nasulod sa plastic bag.// preska pa ang dugo nga nagailig sa ulo sang patay


text: 1Si Pablo, ug si Silvano, ug si Timoteo, alang sa iglesia sa mga taga-Tesalonica nga anaa sa Dios nga Amahan, ug sa Ginoong Jesucristo: Ang gracia kaninyo, ug ang pakigdait gikan sa Dios nga atong Amahan, ug sa Ginoong Jesucristo. 2Kami nagapasalamat sa gihapon sa Dios tungod kaninyong tanan, nga nagahisgut kaninyo sa among mga pag-ampo; 3Nga sa walay hunong nagahinumdum kami sa atubangan sa atong Dios ug Amahan sa inyong buhat sa pagtoo, ug sa paghago sa gugma, ug pagpailub sa paglaum sa atong Ginoong Jesucristo; 4Sa hingsayran, mga igsoon nga hinigugma sa Dios, ang inyong pagkapinili. 5Kay ang among Maayong Balita wala moabut kaninyo sa pulong lamang; kondili usab sa gahum ug sa Espiritu Santo, ug sa daku nga kasayuran; bisan ingon sa hingsayran ninyo kong daw unsa kami nga diha kaninyo, tungod kaninyo. 6Ug kamo nagmaawaton kanamo, ug sa Ginoo, sa pagkadawat ninyo sa pulong uban ang dakung kagul-anan, inubanan sa kalipay sa Espiritu Santo; 7Sa pagkaagi nga nahimo kamong panig-ingnan sa tanang mga nanagtoo sa Macedonia ug sa Acaya. 8Kay gikan kaninyo milanog ang pulong sa Ginoo, dili lamang sa Macedonia ug sa Acaya, kondili sa tanan nga dapit ang inyong pagtoo sa Dios nasangyaw; sa pagkaagi nga kami wala nay kinahanglan sa pagsulti sa bisan unsa. 9Kay sila sa ilang kaugalingon nagasugilon mahatungod kanamo, kong unsa ang among pagsulod diha kaninyo, ug kong unsa ang pagbalik ninyo ngadto sa Dios gikan sa mga dios-dios sa pag-alagad sa Dios nga buhi ug matuod; 10Ug sa paghulat sa iyang Anak gikan sa langit, nga iyang gibanhaw gikan sa mga minatay, si Jesus nga nagaluwas kanato gikan sa kaligutgut nga umalabut.


text:
Category Archives: REGIONAL NEWS
Roxas City: Lalaki, patay matapos nga ginluthang sang iya kaingud
Patay ang isa ka lalaki matapos luthangon sang iya kaingud sang naghaboy sang basura. Ginkilala ang biktima kay Randy Dela Rosa 37 sang Brgy Lanot, Roxas City sa diin nakaangkon sang pilas sa dughan kag wala nga bahin sang lawas. Gindeklarar nga patay si Dela Rosa sang mag-abot sa ospital. Ginapahayag nga madugay na nga may indi paghangpanay si Dela Rosa kag ang suspek nga si Franklin Cartojano bangud sa paghaboy s
Tomboy, nagreklamo matapos nga malugosan sang iya nga barkada
Nagreklamo ang tomboy matapos malugosan sang iya barkada nga lalaki. Ginapahayag nga magkaupod nga nag-inum sa banwa sang Kalibo sa probinsya sang Aklan ang 17 anyus nga tomboy upod sa iya mga barkada nga lalaki sang dominggo sang gab-i. Sang mahubog na, magkaupod nga nagtulog ang tomboy kag ang 18 anyus sini nga barkada nga lalaki sa diin may natabu nga pagpakighilawas sa ila nga duha. Naghilibi-on na lamang an
ISA KA AMAY, GINLUMSAN SA LAWOD ANG IYA DUHA KA BATA.
KALIBO, AKLAN- gindala sa lawod sang amay ang iya duha ka bata nga naga-edad sang 12-anyos kag 16-anyos bangud nga ginkawat sang isa sa mga bata niya ang kwarta sa iya bulsa. ginkilala ni po2 nida gregas ang public information officer sang aklan provincial police office ang amay kay john incenso, 39-anyos, sang new washington, aklan nga ginbitbit niya ang duha niya ka bata kag ginpaguyod sa bangka kag ginh
19 ANYOS NGA ESTUDYANTE, NAGBUN-AG SA C.R. SANG MALL.
ROXAS CITY-masuwerte nga nabuhi ang lapsag nga ginbun-ag sang isa ka 19 anyos nga estudyante sa sulod sang c.r. sa isa ka mall sa siyudad sang roxas.// nahibaluan nga hugot nga gintago sang natungdan nga estudyante ang iya pagbusong kon sa diin wala makahibalo ang iya mga ginikanan kag bisan ang iya mga suod nga abyan.// sining karon lang samtang nagalagaw sa mall upod sa iya duha ka abyan, hinali nga gi
PRINCIPAL NGA GINREKLAMO NAGTUYO MANGHIMULOS ESTUDYANTE, GINKASUHAN NA.
AKLAN-ginpasaka na ang kaso nga 2 ka counts sang acts of lasciviousness batok sa principal nga nag-uba kag nagtuyo nga maghimulos sa 14 anyos nga estudyante sa banwa sang numancia, aklan. nagapabilin naman sa ospital agud makalikaw nga arestuhon ang suspect nga si medicel “jean” sarillo, 54 anyos kag principal sang isa ka high school sa numancia. una diri, ginreklamo ini sang pamilya sang 14 anyos ng
PROBLEMA SANG MGA VENDORS SA JORDAN, NASOLUSYUNAN NA, MGA VENDORS NAGPASALAMAT SA RMN ILOILO.
GUIMARAS- nahatagan na sang solusyon ang problema sang mga vendors sa jordan food terminal market angut sa mataas nga balayran sa merkado base sa bag-o ginpatuman nga revenue code sang nasambit nga banwa.// suno kay stephen suarez, presidente sang asosasyon sang mga vendors nga nag-atubang na sa ila ang municipal officials sang jordan, guimaras kag nag-istorya kon ano ang dapat nga himuon .// suno kay sua


text:
006 PHRASES
Malipayong kaadlawan! Happy birthday!
Maayong swerte! Good luck!
Kongrats! Congratulations!
007 GRAMMAR
Mukaon ko nga walay kutsilyo. I eat without a knife
Mukaon ko nga naa’y kutsilyo ug tenidor. I eat with fork and knife.
Mu-inom ko ug kape nga walay asukar. I drink coffee without sugar.
Mu-inom ko ug kape naa’y gatas ug asukar. I drink coffee with milk and sugar.
Nagpuyo siya duol sa kapilya. She lives near the church.
Nagpuyo ko duol sa gamay nga shop. I live near a small shop.
Nagpuyo kami layo sa kapilya. We live far from a church.
Nagpuyo kami duol sa Bogo. We live near Bogo.
Mas taas pa siya kaysa niya. He is taller than her.
Mas dako pa ang kapilya kaysa ang edukasyon. The church is larger than the school.
Mas dako pa ang edukasyon kaysa akong balay. The school is larger than my house.
Mas dako pa akong balay kaysa imu. My house is bigger than yours.
Share:


text:
Shemale Japan – Kanato – Mao AyazakiPosted by semigreez in Transsexual and Bisexual
Posted in Transsexual and Bisexual · Tags: "mao ayazaki""mao ayazaki", "moi ayazaki shemale japan, asian ladyboy mao ayazaki, asian shemale mao ayazaki-hardcore, asian tranny mao ayazaki videos, ayazaki mao tube, best japan shemale mai ayazaki tubes, big beautiful asian tranny mao ayazaki, christmas with mai ayase (mao), cross dressermao ayazaki tube, find mao ayazaki shemale, hardcore bareback actions of asian trans mai ayase, japan shemale mao ayazaki, japanese ladyboy mai ayazaki solo tubes, japanese ladyboy mao tubes, japanese mao ayazaki , tube, japanese shemale mao ayazaki, japanese shemale mao ayazaki free videos, japanese shemale mao ayazaki solo tubes, japanese shemale mao ayazaki tubes, japanese shemale mao ayazaki videos, japanese shemale mao azazaki tubes, japanese solo shemale mao, japanese trany pantyhose mao ayazaki, kanato mao shemale japan, lady boymao ayazaki tube, ladyboy mai ayazaki solo tubes, ladyboy mao ayazaki, ladyboy mao ayazaki pantyhose, ladyboy mao ayazaki tube, ladyboy mao ayazaki videos, ladyboy mao solo, mai ayazaki, mao ayasaki, mao ayasaki tubes, mao ayase in pantyhose, mao ayazaki, mao ayazaki cums, mao ayazaki free videos, mao ayazaki fuck, mao ayazaki fucked, mao ayazaki in pantyhose, mao ayazaki ladyboy, mao ayazaki movies, mao ayazaki pantyhose, mao ayazaki porn, mao ayazaki porn videos, mao ayazaki pornhub.com shemale japan, mao ayazaki she, mao ayazaki shemail japn.com, mao ayazaki shemail tube, mao ayazaki shemale, mao ayazaki shemale japan, mao ayazaki shemale solo, mao ayazaki shemale videos, mao ayazaki solo, mao ayazaki transvestite girl, mao ayazaki tube, mao ayazaki tube 8, mao ayazaki tubes, mao ayazaki video, mao ayazaki videos, mao ayazaki videso, mao ayazaky, mao azaki japan ladyboy, mao azaki shemale, mao ladyboy tube, mao shemale, maoayazakishemale, maoayazakixxx, mia ayazaki, mia ayazaki japan ladyboy, mia azaki japan ladyboy, serp,5177.1, serp,5199.1, shemae mao ayazaki drilling guy, shemale ayasaki mao, shemale japan mao, shemale japan mao ayazaki pantyhose, shemale mai ayase (mao) tubes, shemale mao ayazaki, shemale mao ayazaki clips, shemale mao ayazaki films, shemale mao ayazaki pantyhose, shemale mao ayazaki pantyhose tubes, shemale mao ayazaki plowing, shemale mao ayazaki solo, shemale mao ayazaki tube, shemale mao ayazaki tubes, shemale mao ayazaki video, shemale may ayazaki tubes, shemalemao, solo tgirl mao cums, tranny mao ayazaki, tranny mao ayazaki cumshot, transsex, transsexual, trany mao ayazaki pantyhose, ts mao ayazaki, ts mao ayazaki tubes, tube with mai ayase, mao ayazaki, video porno mao ayazaki shemale, videos mao ayazaki, videos mao ayazaki fucking, videos mao ayazaki japanese tranny, web, xxx tube lady boy mai ayase, mao ayazaki · Comments Off


text:
Monday, March 2, 2015 - 09:17 p.m.
USA ka maestro giakusahan sa 11-anyos nga lalakeng tinun-an nga ni-oral sex kaniya samtang sila rang duha sud sa usa ka sakyanan sa Asturias Central School, Brgy. Poblacion, Asturias, Sugbo, niadtong Pebrero 26.
Ang giingong hitabo na-report sa kapulisan pagka Pebrero 28 na sa hapon human nabulabog ang hitabo.
Monday, March 2, 2015 - 09:15 p.m.
TRAYSIKOL driver ug pasahero nangamatay samtang laing tulo grabi human sila nadasmagan sa naghaguros nga van niadtong Dominggo sa alas 2 sa kaadlawon sa national highway sa Barangay Dawis Sur, Carmen, Sugbo.
Si William Nuñez, driver sa trisikol, namatay human wa makaaguwanta sa kadaot sa iyang kalawasan samtang ang pasaherong si July Ann Amaga, 30, taga Barangay Luyang, Carmen, namatay niadtong Dominggo sa buntag.
Monday, March 2, 2015 - 09:14 p.m.
GITAHASAN ni Department of Education 7 Director Juliet Jeruta si Talisay Schools Division Supt. Dr. Leah Noveras pagduso og narrative report bahin sa pasangil sa usa ka tinun-an nga player sa dakbayan sa Talisay sa Central Visayas Regional Athletics Association batok sa usa ka maestro nga giingong ni-oral sex niini.
Ang direktor nipasalig nga wa pasagdi ang 11 anyos nga bata, kinsa anaa sa kustodiya sa Department of Social Welfare and Development, gikan sa pagpa-blotter sa kapulisan hangtod sa pagpaubos niini sa medical examination.
Monday, March 2, 2015 - 09:12 p.m.
GIUSWAG sa Sangguniang Panlalawigan sa Sugbo sa sunod session ang pagdesidir sa rekomendasyon sa Committee on Complaints and Investigation nga suspensohon og unom ka buwan si Dumanjug Mayor Nelson Garcia subay sa reklamo nga grave abuse of authority ug grave misconduct.
Ang mayor nalipay sa pag-uswag sa desisyon sa Provincial Board, bisan og nasayod siya nga kadaghanan niini mga sakop sa Liberal Party, mga kaalyado ni Vice Mayor Efren Guntrano Gica, ang nireklamo niya.
Monday, March 2, 2015 - 09:03 p.m.
MOABOT sa 16 ka mga tawo ang nangamatay gikan sa 20 ka mga pagpamusil nga nahitabo sa barangay Inayawan sukad niadtong Enero sa miaging tuig hangtod Marso 1 niining tuiga.
Kini base sa record sa command control center (C3) sa dakbayan sa Sugbo kansang mga personnel maoy niresponde aron dad-on ang mga biktima sa tambalanan.
Monday, March 2, 2015 - 08:26 p.m.
TALISAY Mayor Johnny delos Reyes nimando sa pagtaktak sa unom ka mga job order employee ni Konsehal Socrates Fernandez tungod sa pagkasuspenso sa konsehal sulod sa tulo ka buwan.
Samtang si Bise Mayor Romeo Villarante niingon nga di maki-angayon ang gihimo sa mayor ug sobra ra.
Monday, March 2, 2015 - 08:25 p.m.
GIPAHIMANGNOAN ni City Administrator Lucelle Mercado ang mga department head, assistant department head ug pangulo sa mga opisina sa pagpangayo og pagtugot sa buhatan sa mayor kon sila motambong og session sa City Council.
Si Mercado niisyu og memorandum niadtong Pebrero 26 may labot sa memorandum nga giisyu ni Mayor Michael Rama niadtong 2012 bahin sa kanunay nga pagpatawag og executive session sa konseho ug imbatahon ang mga department head.
Monday, March 2, 2015 - 08:24 p.m.
TALISAY Fire Department mohingusog sa ilang kampanya pagsumpo sa pagpamaligya og mga refill nga butane sa siyudad.
Kini maoy gibutyag ni Talisay Fire Marshall Senior Insp. Randy Mendaros nunot sa pagsaulog sa fire prevention month.
Monday, March 2, 2015 - 08:23 p.m.
HUSTISYA maoy tiyabaw sa mga sakop sa banay ug supporter sa gi-ambush patay nga barangay captain aspirant Jaime “Jimmy” Daño sa Punta Engaño, dakbayan sa Lapu-Lapu nga gilubong niadtong miaging adlaw.
Gidudahan nga illegal drugs maoy motibo sa pagpatay sa negosyante kinsa gi-ulo sa pagpusil sa wa pa mailhing gunman niadtong miaging Martes atubangan sa Hall of Justice sa City Hall compound.
Monday, March 2, 2015 - 08:21 p.m.
PATAY na nga nidangat sa tambalanan ang usa ka tawo nga armado human gipusil atubangan sa ilang balay sa sityo Lawis, Barangay Pasil, dakbayan sa Sugbo pasado alas 10 sa milabayng gabii.
Ang biktima nailhan nga si Elmo Santamaria, 51, minyo, nagpuyo sa maong lugar.
Monday, March 2, 2015 - 08:20 p.m.
PATAY ang duha ka mga ulitawo nga gipamusil sa wa mailhing mga tawo niadtong Dominggo sa kadlawon ingon man sa hapon sa managlahing mga lugar sa dakbayan sa Talisay.
Si Gineses Badano, 24, ulitawo, taga Lower Maghaway, dakbayan sa Talisay, gipusil samtang naghantak mga alas 4 sa kaadlawon niadtong Dominggo sa Barangay Lagtang.
Monday, March 2, 2015 - 06:26 p.m.
Abegail L. Alinsug
USJ-R Masscom Intern
SI Obispo Teofilo B. Camomot natawo sa Cogon, Carcar, Cebu, niadtong Marso 3, 1914 sa magtiaayon Luis ug Angela Bastida. Usa siya sa walo ka mga anak ug gibunyagan niadtong Marso 4, 1914 ug gikompirmahan niadtong Agosto 22, 1915. Gihalad niya sa kinasingkasing ang kaugalingon sa paghulma sa semenaryo sa Seminario de San Carlos sa Siyudad sa Sugbo.
Sunday, March 1, 2015 - 09:52 p.m.
HAPIT maputol ang liog sa asawa human gigulgol sa iyang bana atubangan sa ilang duha ka menor-de- edad nga anak kagahapon sa alas 7:00 sa buntag sa bukirang lugar sa Sitio Maitom, Barangay Marangog, dakbayan sa Bogo.
Gikataho nga nasuko ang bana nga dili na makigbalik ang iyang asawa human sa ilang dul-an sa tuig nga panagbuwag.
Sunday, March 1, 2015 - 09:50 p.m.
USA ka inahan nakuhaag P1.5 milyon nga balor sa shabu dihang nadakpan sa buy-bust operation kagahapon sa ala 1:10 sa kaadlawon sa Sitio Buli, Barangay Duljo-Fatima, dakbayan sa Sugbo.
Si Emelyn Babano Dingal, 49, minyo ug nagpuyo sa nahisgutang lugar, nadakpan sa mga operatiba sa City Intelligence Branch (CIB) sa Cebu City Police Office.
Sunday, March 1, 2015 - 09:49 p.m.
KAPIN sa P40 mil nga cash ug kabtangan ang nadala sa duha ka mga kaso sa tulis sa lalawigan sa Sugbo.
Sa dakbayan sa Bogo, tulo ka mga tulisan nga nagmotorsiklo ang ningsakiyo sa P40 mil nga cash gikan sa opisina sa usa ka lending company sa Barangay Sambag niadtong Sabado sa alas 7:30 sa gabii.
Sunday, March 1, 2015 - 09:49 p.m.
MAYOR Valdemar Chiong sa dakbayan sa Naga mihangop sa seminar nga gipahigayon sa iyang siyudad nga gitawag og “Jusy Say No.”
Usa kini ka seminar mahitungod sa pagsumpo sa ginadiling drugas nga gipasiugdahan sa Kapitolyo ug gitambongan sa tanang mga opisyal sa barangay sa Naga.
Sunday, March 1, 2015 - 09:48 p.m.
KANHI photographer sa lokal nga mantalaan (dili Sun.Star Cebu ug Superbalita) nasikop sa kapulisan human nakuhaag armas nga way lisensiya sulod sa iyang panimalay kagahapon sa alas 6:30 sa buntag sa Barangay Labangon, dakbayan sa Sugbo.
Si Rodulf Alcazaren, hingkod ang panuigon nakuhaag kalibre .45, nga may 13 ka buhing bala dihang nadakpan ni Insp. Delfin Bontuyan sa Criminal Investigation and Detection Group (CIDG-7) ug mga kauban.
Sunday, March 1, 2015 - 09:47 p.m.
GIKWESTYON ni Konsehal Sisinio Andales sa Cebu City north district ang pag-usab sa orihinal nga color sa garbage compactor truck nga gihatag sa City of Yokohama ngadto sa dakbayan sa Sugbo.
Ang pangutana ni Andales nga kaalyado sa Bando Osmeña Pundok Kauswagan (BOPK) gi-post sa social networking site uban sa pagtandi sa duha ka sakyanan diin ang usa adunay color yellow ug green nga maoy political color sa Team Rama ni Mayor Michael Rama.
Sunday, March 1, 2015 - 09:47 p.m.
NUNOT sa kadako sa nabayran sa dakbayan sa Mandaue sa landfill sa Consolacion, di na unya mamahimong diretso nga makalabay og mga basura ang 27 ka mga barangay sa dakbayan sa naasoyng landfill sa silingang lungsod.
Kini human masuta nga ang dakbayan nagbayad og di mominos P1.5 milyones matag buwan sa landfill didto sa Barangay Pulog gikan sa P700 nga tipping fee matag truck sa basura.
Sunday, March 1, 2015 - 09:46 p.m.
MAHIMO pang makasalmot sa ikaduhang bidding sa katukoran sa bag-ong Cebu City Medical Center (CCMC) ang WTG Construction ug A.M. Oreta Co. Inc. nga gi-disqualify sa Bids and Awards Committee (BAC) atol sa unang bidding sa niaging tuig.
Kini ang gibutyag ni Engr. Jose Marie Poblete, pangulo sa Engineering department ug chairman sa special BAC nga gituyo og umol alang sa naasoyng katuyoan.
Sunday, March 1, 2015 - 09:45 p.m.
MAKIGTAGBO ang kadagkoan sa Department of Social Welfare and Development (DSWD) 7 sa mga mayor sa amihanang bahin sa Sugbo aron tukion ang kabahin sa Emergency Shelter Assistance (ESA) nga naghatag og kalibog sa pipila ka mga opisyal sa lungsod aron masabtan pa kini nila.
Gikatakda ang panagtagbo karong umaabot Marso 10, matod sa Protective Service Unit Head sa DSWD 7 nga si Emma Patalinghug.
Sunday, March 1, 2015 - 09:45 p.m.
GIREKOMENDAR sa Committee on Complaints and Investigation sa Hunta Probinsiyal sa Sugbo ang pagbasura sa reklamong grave abuse of authority ug oppression batok ni Carcar City Mayor Nicepuro Apura.
Si Apura gireklamo ni Konsehal Archiles Gantuangco ngadto sa Provincial Board niadtong Mayo sa miaging tuig human nga matod pa gidaot niini ang iyang pagkatawo, pinaagi usab sa pagpasakag mga kasong kriminal batok niya nga giingong way basehanan.
Sunday, March 1, 2015 - 09:44 p.m.
TINGUHA sa Kapitolyo nga mopahigayon og pagtuon labot sa posibleng pagtukod og economic zone sa habagatang Sugbo.
Ang gitinguha nga economic zone mo-cover sa lungsod sa Minglanilla ug mga siyudad sa Talisay ug Naga.
Sunday, March 1, 2015 - 09:43 p.m.
BOTOHAN karong adlawa sa mga sakop sa Hunta Probinsiyal sa Sugbo kon paboran o ibasura ang rekomendasyon sa Committee on Complaints and Investigation nga suspensuhon si Dumanjug Mayor Nelson Garcia og unom ka buwan subay sa reklamong grave misconduct ug grave abuse of authority.
Ang komitiba nipagawas na sa ilang rekomendasyon niadtong Biyernes ug natumbok niini nga sad-an si Garcia sa pasangil ni Bise Mayor Guntrano Gica nga nanghilabot kini sa mga buluhaton sa konseho.
Saturday, February 28, 2015 - 08:04 p.m.
GIDAKOP sa kapulisan ang kanhi barangay tanod tungod sa illegal nga paghupot og mga pusil sa Barangay Linaw, Minglanilla kagahapon sa buntag.
Nasakmit gikan kang Henrick Sebial, 55, ang usa ka Thompson submachine gun, shotgun, .45 caliber pistol, .38 caliber revolver ug .22 caliber rifle nga dunay mga bala.
Saturday, February 28, 2015 - 08:02 p.m.
SAKYANAN nabangga una pa nalimbuwad sulod sa tunnel sa South Road Properties (SRP) nga nakaingon sa pagsirado og duha ka mga oras sa mao nga dalan.
Ang hitabo pasado alas 10 kagahapon sa buntag nakamugna og trapiko.
Saturday, February 28, 2015 - 08:01 p.m.
KAWANI sa usa ka dakong hotel gipusil patay sa Barangay Inayawan, dakbayan sa Sugbo niadtong Biyernes sa alas 9 sa gabii.
Daghang mga tawo ang nakakita, apan way nikooperar sa kapulisan hinungdan nga naglisod sila sa imbestigasyon sa kamatayon sa biktimang si Junard Viscayno, 34, maintenance crew sa usa ka five star hotel sa Sugbo, taga sityo Antonio de Padua, Barangay Inayawan.
Saturday, February 28, 2015 - 07:53 p.m.
NANGAYOG pagsabot si Department of Public Works and Highways (DWPH) 7 Regional Director Ador Canlas sa publiko hilabi na kadtong mga motorista sa habagatang bahin sa Sugbo kabahin niining kahasol nga gihatag sa mga proyekto sa ilang buhatan.
Usa niini ang bag-o lang giguba nga bahin sa national highway sa lungsod sa Minglanilla diin daghan ang nagbagutbot tungod sa nasinati nila nga trapik nga molungtad sa usa ka oras.
Saturday, February 28, 2015 - 07:50 p.m.
GIPASAKAAN na og kasong statutory rape sa Lapu-Lapu City Prosecutors Office ang 17 anyos nga si Michael (tinuod nga ngan gipugngan) tungod sa pasangil pagmolestiya sa siyete, sayis ug tres nga mga batang babaye.
Si Assistant City Prosecutor Dinah Jane Portugal ang nidawat sa reklamo nga gisang-at sa mga ginikanan sa mga batang biktima.
Saturday, February 28, 2015 - 07:29 p.m.
“MAMINAW sa ta.”
Mao kini ang tubag ni Cebu City Councilor Mary Ann delos Santos dihang gipangutana kon uyon ba siya sa plano ni Mayor Michael Rama nga mag-loan alang sa katukoran sa bag-ong Cebu City Medical Center (CCMC).


text:
CEBU, Philippines - Gipukaw og duslak sa kutsilyo ang usa ka shell craft owner human kini gi-unay og dunggab sa iyang umagad apan ang suspek namatay usab human gidunggab sa iyang bayaw pasado alas-6 sa buntag kagahapon sa sitio Pakpakan barangay Basak syudad sa Lapulapu.
Ang biktima nailhan nga si Edgardo Sabroso, 40, shell craft owner kinsa nakaangkon og samad dinunggaban sa nagkadaiyang parte sa iyang lawas human dunggaba usab sa iyang umagad nga si Jerry Melecio, 26, lumad nga taga Leyte.
Si Melecio napatay usab sa anak ni Sabroso nga si Melchor kinsa daling mibangon gikan sa pagkatulog ug mitabang unta sa amahan ug napatay ang suspek.
Sa imbestigasyon sa Homicide Section, nasayran nga sa wala pa mahitabo ang duguong kabuntagon kagahapon misulong si Melecio sa balay sa ugangan nga si Sabroso.
Apan ang ugangang babaye nga si Melinda maoy miatubang ni Melecio ug gipasabot nga natulog pa si Sabroso, imbes molakaw si Melecio milahos na hinuon kini og sulod sa panimalay dala ang kutsilyo ug gisulod sa lawak si Sabroso dayong duslak-duslak niini.
Si Melinda pagkakita sa gibuhat sa iyang umagad daling misiyagit ug nagpatabang hinungdan nga nakamata ang ilang anak nga si Melchor kinsa daling miresponde ug dihang iyang gipugngan ang suspek giapil na hinuon siya niini og dunggab maong nakig-ilog kini sa kutsilyo ug sa tantong layog nadunggaban makadaghang higayon ang bayaw.
Ang duruha dali nga gidala sa Mactan Doctors Hospital apan pulos gideklarar kini nga dead on arrival.
Si Melchor boluntaryong mitahan sa iyang kaugalingon sa kapolisan ug kasamtangan pa kini nga nagtingkagol sa karsel sa Lapulapu Police Office.
Nakuha sa kapolisan ang kutsilyong gigamit sa pagpanunggab nga nakapatay sa duha nga adunay gitas-ong 11- pulgadas.
Matud pa ni PO1 Junard Cinco, Homicide Section sa Lapulapu City Police Office (LCPO) nga dili na maayo ang relasyon sa duha.
“Naa nagtrabaho si Melecio sa shell craft anang Edgardo (Sabroso) unya nakasab-an tungod kay wala magtinarong,” pasabot pa ni Cinco.
Ang kapolisan sa syudad sa Lapulapu nagpaabot nalang sa pamilya sa biktima kun pasakaan ba og kaso si Melchor. (BANAT NEWS)


text:
MGA ILLEGAL FISHERS NGA NADAKPAN SA CARLES, GINPASAKAAN NA SANG KASO.
Ginpasakaan na sang kaso nga illegal fishing ang 27 ka mga mangingisda nga nadakpan sa probinsya sang Iloilo bangod sang illegal nga pagpangisda.
Suno kay Provincial administrator Raul Banias, lakip sa ginpasakaan sang kaso sa Iloilo Prosecutor’s Office ang 16 ka mga crew sang isa ka sakayan pandagat gikan sa Bantayan, Cebu nga nadakpan nga iligal nga nagapangisda baybayon sakop sang Sigucon Island, Carles, Iloilo.
Dugang pa diri ang 11 ka mga mangingisda gikan sa banwa sang Carles nga nadakpan sa Higantes Island sa amo man nga lugar.
Ang nasambit nga mga mangingisda ang nagapabilin karon sa kustodiya sang 6th Maneuver Platoon sang Philippine National Police nga nakabase sa banwa sang Sara.


text:
SI DAVAO City Mayor Rodrigo Duterte niadtong Lunes nagtapok sa mga taxi operators, nagpahibalo kanila sa hangyo sa pipila ka mga taxi drivers nga maghatag kanila og minimum boundary o arkila.
Apan, si Duterte nagklaro nga di niya pugson sila sa pagpatuman dayon, sanglit ang House of Representatives lamang ang makamando niini pinaagi sa balaudnon.
“I think eventually because of the so many accidents, the Congress might just decide to make them employees,” suma ni Duterte sa 57 ka mga taxi operators didto sa Grand Men Seng Hotel niadtong Lunes sa hapon.
“They wanted to have a fixed salary for drivers. This matter is being discussed. But this thing is not really ripe for legislation since it might affect the business of some,” dugang niya.
Ang taas nga arkila maoy usa sa mga reklamo nga gipadangat sa pipila ka mga drivers dinhi, naghulga nga maglusad og strike kon di masulbad.
Mga taxi drivers buot pakubsan ang arkila og P140 matag weekdays ug himuong P750 matag Dominggo.
Ang mayor misaad nga susihon kini ug mangita og paagi nga nga matubag ang ilang mulo.
Si Rosy Tan, operator sa RGSM-DSPC taxi, nagsulti nga ila nang gipakubsan ang arkila sa ilang mga taxi bisan pa nga wa pa naghangyo niini ang mga drayber.
“I conceded first,” si Tan nagkanayon sa interbyu.
Ang taxi rental sa RGSM-DSPC mikabat sa P880, suma niya.
Duna silay total nga 33 ka units.
Si Tan mipasabot nga ang ubang kompanya sa taxi dunay taas nga arkila sanglit nagbayad sila sa laing ekipo ug serbisyo sama sa terminals sa malls, two-way radio, ug uban pa.
“Ang akong ginahimo kung unsa tong wala sa akoa nga equipment, mao to akong inaog nga renta,” suma niya.
Mitambong sab sa meeting mao si Charles Hortaleza, 37, usa ka taxi driver ilawom sa Krizia company.
Si Hortaleza nagkanayon nga uyon sila sa gisulti kanila sa mayor.
“Basta sakto lang pud ang ihatag nga sahod sa mga drivers,” sulti niya.
Sa laing bahin, ang 17th City Council nag-rekognisa sa mulo sa mga drayber ug misaad nga ilang atimanon ang isyu.
"We must in the spirit of providing safe transport and promoting inclusive benefits, listen to their pleas and work, within our mandate, to ease to find solutions to their situations," suma ni Councilor Leo Avila sa iyang privilege speech kagahapon. (Arianne Caryl N. Casas)